ΤΗΛΕΜΑΤΙΚΗ ATEI ΚΑΒΑΛΑΣ ΤΜΗΜΑ ΒΙΟΜΗΧΑΝΙΚΗΣ ΠΛΗΡΟΦΟΡΙΚΗΣ «ΤΕΧΝΟΛΟΓΙΕΣ ΣΥΓΧΡΟΝΩΝ ΑΣΥΡΜΑΤΩΝ ΔΙΚΤΥΩΝ ΔΕΔΟΜΕΝΩΝ» ΜΕΡΟΣ Γ - PDF\nDownload "ΤΗΛΕΜΑΤΙΚΗ ATEI ΚΑΒΑΛΑΣ ΤΜΗΜΑ ΒΙΟΜΗΧΑΝΙΚΗΣ ΠΛΗΡΟΦΟΡΙΚΗΣ «ΤΕΧΝΟΛΟΓΙΕΣ ΣΥΓΧΡΟΝΩΝ ΑΣΥΡΜΑΤΩΝ ΔΙΚΤΥΩΝ ΔΕΔΟΜΕΝΩΝ» ΜΕΡΟΣ Γ"\n1 ATEI ΚΑΒΑΛΑΣ ΤΜΗΜΑ ΒΙΟΜΗΧΑΝΙΚΗΣ ΠΛΗΡΟΦΟΡΙΚΗΣ ΤΗΛΕΜΑΤΙΚΗ ΜΕΡΟΣ Γ «ΤΕΧΝΟΛΟΓΙΕΣ ΣΥΓΧΡΟΝΩΝ ΑΣΥΡΜΑΤΩΝ ΔΙΚΤΥΩΝ ΔΕΔΟΜΕΝΩΝ» Κωνσταντίνος Γεωργακόπουλος Μηχανικός Πληροφορικής, MSc Τμήμα Βιομηχανικής Πληροφορικής Σχολή Τεχνολογικών Εφαρμογών Τ.Ε.Ι Καβάλας Δεκέμβριος 2007\n2 Περιεχόμενα 1. Εισαγωγή Γενικά χαρακτηριστικά ασυρμάτων δικτύων Μετάδοση με ραδιοκύματα Γενικά Τρόποι αμφίδρομης μετάδοσης Αντιμετώπιση παρεμβολών Τεχνικές Spread Spectrum Direct Sequence Spread Spectrum (DSSS) Frequency Hopping Spread Spectrum (FHSS) Κεραίες μετάδοσης Γενικά Τύποι κεραιών Ενίσχυση Σήματος (Gain) Εύρος ακτινοβολίας (half-power beamwidth) Ασύρματα τοπικά δίκτυα (WLAN) Γενικά Τρόποι σύνδεσης b a g Dual-band και Tri-band Νέες τεχνολογίες n Ασύρματα μητροπολιτικά δίκτυα (WMAN) Γενικά x σε ασύρματα μητροπολιτικά δίκτυα WiMAX Ασύρματα προσωπικά δίκτυα (WPAN) Γενικά Bluetooth Zigbee Ασφάλεια τοπικών ασύρματων δικτύων Πλεονεκτήματα και μειονεκτήματα ασυρμάτων δικτύων Πλεονεκτήματα των ασύρματων τοπικών δικτύων Μειονεκτήματα των ασύρματων τοπικών δικτύων Χρήσεις των ασύρματων τοπικών δικτύων...26\n3 1. Εισαγωγή Ο τρόπος με τον οποίο εργάζονται οι άνθρωποι σε ηλεκτρονικούς υπολογιστές έχει αλλάξει κατά πολύ τα τελευταία χρόνια. Η παραδοσιακή εικόνα του ανθρώπου ο οποίος κάθεται στο γραφείο του για να χρησιμοποιήσει τον προσωπικό του υπολογιστή δεν είναι πλέον ένας κοινός τόπος καθώς η ανάγκη για συνεχή χρήση κάποια μορφής ηλεκτρονικού υπολογιστή ασχέτως του σημείου που βρίσκεται κάποιος είναι διαρκώς αυξανόμενη. Οι άνθρωποι που χρησιμοποιούνε ηλεκτρονικούς υπολογιστές στην καθημερινότητα τους δεν μπορούν πλέον να περιορίζονται στα πλαίσια ενός γραφείου. Έχουν την ανάγκη να μπορούν να χρησιμοποιούν τις δυνατότητες ενός υπολογιστή παντού και μάλιστα με εύκολο τρόπο. Η χρήση υπολογιστή στην οποία γίνεται αναφορά εδώ βέβαια είναι συνυφασμένη με την ταυτόχρονη χρήση των δικτύων στα οποία διασυνδέονται οι ηλεκτρονικοί υπολογιστές. Το να χρησιμοποιεί πλέον κάποιος έναν υπολογιστή δεν είναι τόσο ισχυρό πλεονέκτημα εάν αυτός ο υπολογιστής δεν συνδέεται σε κάποιο είδος δικτύου πληροφοριών. Η χρήση των φορητών υπολογιστών έλυσε το πρόβλημα της φορητότητας των υπολογιστών και τα τελευταία χρόνια οι διαρκώς αναπτυσσόμενες τεχνολογίες ασυρμάτων δικτύων έλυσαν το πρόβλημα της διασύνδεσης αυτών των υπολογιστών. Η χρήση ενός φορητού υπολογιστή με ασύρματη σύνδεση σε κάποιο τοπικό δίκτυο και κατ επέκταση με το διαδίκτυο είναι πλέον μια συνηθισμένη υπόθεση σε πάρα πολλούς χώρους. Εγκαταστάσεις τοπικών ασύρματων δικτύων υπάρχουν πλέον σε πάρα πολλούς δημόσιους χώρους, από αεροδρόμια και αίθουσες συνεδρίων μέχρι κοινόχρηστους χώρους πανεπιστημίων και εταιρειών. Επιπλέον, ασύρματες συνδέσεις ενώνουν απομακρυσμένα δίκτυα (π.χ δύο κτίρια σε μια πόλη) δίνοντας λύσεις εκεί που τα καλώδια δεν μπορούν. Τέλος, ασύρματες συνδέσεις δεδομένων χρησιμοποιούνται από την κινητή τηλεφωνία μέχρι τις κοντινές συνδέσεις και ανταλλαγές αρχείων μεταξύ κινητών με την τεχνολογία Bluetooth. 2. Γενικά χαρακτηριστικά ασυρμάτων δικτύων 2.1 Μετάδοση με ραδιοκύματα Γενικά Η ασύρματη επικοινωνία επιτυγχάνεται μεταξύ ενός πομπού και ενός δέκτη μεταδίδοντας την πληροφορία κωδικοποιημένη σε ραδιοκύματα τα οποία μεταδίδονται στον ελεύθερο χώρο μεταξύ των δύο σημείων. Με τον όρο ραδιοκύματα εννοούμε τα ηλεκτρομαγνητικά σήματα τα οποία έχουν μήκος κύματος της τάξεως των χιλιοστών και μεγαλύτερο (εικόνες 1 και 2). Σε αυτά περιλαμβάνονται τα μικροκύματα που χρησιμοποιούνται από τεχνολογίες όπως οι φούρνοι μικροκυμάτων και τα ασύρματα τοπικά δίκτυα αλλά και ραδιοκύματα με μεγαλύτερα μήκη κύματος όπως τα FM και τα AM. 3\n4 Εικόνα 1. Το ηλεκτρομαγνητικό φάσμα. Τα ραδιοκύματα περιλαμβάνουν τα σήματα με μήκος κύματος από 1mm (μικροκύματα) και μεγαλύτερο (FM radio, AM radio). Εικόνα 2. Ηλεκτρομαγνητική μετάδοση: Μαγνητικό και ηλεκτρικό πεδίο. 4\n5 Κάποιες ασύρματες επικοινωνίες, όπως το ραδιόφωνο (FM και AM), λαμβάνουν χώρα μόνο προς τη μια κατεύθυνση και συχνά αναφέρονται σαν broadcast ασύρματες επικοινωνίες καθώς είναι πολύ συχνά επικοινωνία ενός προς πολλούς (one to many). Σε άλλες μορφές ασύρματης επικοινωνίας η επικοινωνία είναι αμφίδρομη και οι συσκευές που μετέχουν στην επικοινωνία επιτρέπουν την λήψη και την μετάδοση ραδιοκυμάτων προς και από όλες τις άλλες συσκευές. Σε αυτού του τύπου τις μεταδόσεις η επικοινωνία μπορεί να είναι σημείου με σημείο (point to point όπως σε δικτυακές συνδέσεις μεταξύ κτιρίων ή πόλεων) ή σημείου με πολλά σημεία (point to multipoint όπως στα ασύρματα τοπικά δίκτυα καθώς και στα κυψελοειδή δίκτυα κινητής τηλεφωνίας) Τρόποι αμφίδρομης μετάδοσης Στα ασύρματα δίκτυα δεδομένων όπως αυτά που χρησιμοποιούνται σήμερα για την δικτύωση υπολογιστών η επικοινωνία λαμβάνει χώρα και προς τις δύο κατευθύνσεις καθώς οι υπολογιστές πρέπει να είναι σε θέση και να λαμβάνουν αλλά και να αποστέλλουν δεδομένα είτε ταυτόχρονα (full duplex) είτε εναλλασσόμενοι μεταξύ κατάστασης μετάδοσης και λήψης (half duplex). Η ασύρματη αμφίδρομη επικοινωνία σε αυτά τα δίκτυα επιτυγχάνεται κυρίως με δύο τεχνολογίες: Frequency Division Duplex (FDD): Με αυτή τη μέθοδο χρησιμοποιούνται διαφορετικές συχνότητες για την μετάδοση και για τη λήψη και οι δύο συχνότητες έχουν τέτοια απόσταση ώστε να αποφεύγονται παρεμβολές (εικόνα 3). Η τεχνολογία FDD παρέχει μια πραγματική full duplex λύση αλλά επίσης έχει το πρόβλημα της δέσμευσης φάσματος συχνοτήτων (άρα bandwidth) και για τη μετάδοση και για τη λήψη. Πιο απλά, χρησιμοποιώντας μεγαλύτερο φάσμα συχνοτήτων η επικοινωνία μπορεί να περιοριστεί σε σχέση με τον όγκο της πληροφορίας που μπορεί να μεταφέρει. Εικόνα 3. Frequency Division Duplex. Χρησιμοποιούνται διαφορετικά κανάλια συχνοτήτων για την λήψη και τη μετάδοση. Με αυτό τον τρόπο ένας σταθμός μπορεί να λαμβάνει και να αποστέλλει δεδομένα ταυτόχρονα. Time Division Duplex (TDD) Αντί της δέσμευσης διαφορετικής συχνότητας για την λήψη και την μετάδοση, η μέθοδος TDD πραγματοποιεί και την μετάδοση και την λήψη στην ίδια συχνότητα με την διαφορά ότι η μετάδοση και η λήψη εναλλάσσονται περιοδικά κατά την διάρκεια της επικοινωνίας (εικόνα 4). Παρόλο που αυτή η μέθοδος ουσιαστικά λειτουργεί σαν halfduplex (μονόδρομη) επικοινωνία στο φυσικό επίπεδο και απαιτεί από τις συσκευές να 5\n6 μπορούν να εναλλάσσονται πολύ γρήγορα μεταξύ της κατάστασης μετάδοσης και της κατάστασης λήψης, πρόκειται για μια λύση η οποία μπορεί να είναι ιδιαίτερα αποδοτική σε σχέση με την χρήση και αξιοποίηση του φάσματος συχνοτήτων. Εικόνα 4. Time Division Duplex. Η μετάδοση πραγματοποιείται σε ένα κανάλι συχνοτήτων. Ο σταθμός εναλλάσσεται μεταξύ κατάστασης εκπομπής και κατάσταση λήψης περιοδικά. Παρόλο που υπάρχει αμφίδρομη επικοινωνία αυτή δεν μπορεί να πραγματοποιηθεί ταυτόχρονα (Half Duplex). 2.2 Αντιμετώπιση παρεμβολών Όλες οι ασύρματες επικοινωνίες πάσχουν από το πρόβλημα το παρεμβολών. Για να το αντιληφθεί κανείς αυτό αρκεί να σκεφτεί ότι οι συσκευές των σύγχρονων τοπικών ασύρματων δικτύων και οι φούρνοι μικροκυμάτων λειτουργούν στην ίδια συχνότητα. Τα ασύρματα δίκτυα δέχονται επίσης παρεμβολές και από άλλες πηγές όπως ηλεκτρικά καλώδια υψηλής τάσης, ηλεκτρογεννήτριες κ.λ.π. Επίσης κανείς δεν μπορεί να αποκλείσει το γεγονός της επιτηδευμένης παρεμπόδισης της επικοινωνίας (jamming) Το πρόβλημα αυτό είναι τόσο παλιό όσο και η ίδια η ύπαρξη των ραδιοκυμάτων. Οι μέθοδοι που αναπτύχθηκαν για την αντιμετώπιση αυτού του προβλήματος είναι πολύ παλιές και παρακάτω παρουσιάζονται οι κύριες μέθοδοι που χρησιμοποιούνται από τα σύγχρονα ασύρματα δίκτυα δεδομένων Τεχνικές Spread Spectrum Ο όρος spread spectrum (εξάπλωσης φάσματος) είναι πολύ παλιός στο χώρο των ασύρματων τηλεπικοινωνιών και αναφέρεται στις τεχνικές με τις οποίες η ασύρματη μετάδοση πραγματοποιείται χρησιμοποιώντας συχνότητες σε μεγαλύτερο εύρος ζώνης από ότι θα ήταν απολύτως απαραίτητο για την μετάδοση της πληροφορίας. Επί της ουσίας γίνεται μια «εξάπλωση» της πληροφορίας σε μεγαλύτερο εύρος συχνοτήτων σε σχέση με το αρχικό σήμα. Οι τεχνικές αυτές χρησιμοποιούνται για διάφορους λόγους ο πιο βασικός από τους οποίους είναι η μείωση των παρεμβολών από άλλα σήματα καθώς το σήμα δεν μεταδίδεται σε μια μόνο συχνότητα. Άλλοι λόγοι για τους οποίους χρησιμοποιήθηκαν κατά καιρούς τέτοιες τεχνικές είναι η ασφάλεια από υποκλοπές του σήματος, αντίσταση στην εξασθένηση του σήματος καθώς και η δυνατότητα χρήσης του μέσου από πολλές συσκευές ταυτόχρονα (multiple access). Οι πιο διαδεδομένες τεχνικές spread spectrum που χρησιμοποιούνται και στα σύγχρονα ασύρματα δίκτυα δεδομένων είναι οι Direct Sequence Spread Spectrum (DSSS Συνεχούς Ακολουθίας Εξάπλωσης Φάσματος) και Frequency Hopping Spread Spectrum (FHSS Αναπήδησης Συχνότητας Εξάπλωσης Φάσματος). 6\n7 2.1.2 Direct Sequence Spread Spectrum (DSSS) Στην τεχνική DSSS το μεταδιδόμενο σήμα κωδικοποιείται κατά φάση με ψευδό-τυχαία τμήματα «τεχνητού θορύβου» τα οποία ονομάζονται chips. Ουσιαστικά κάθε μεταδιδόμενο bit δεδομένων πολλαπλασιάζεται με αυτό το σήμα του τεχνητού θορύβου το οποίο είναι εναλλαγή των τιμών -1 και 1 σε συχνότητα πολύ μεγαλύτερη του αρχικού σήματος (εικόνες 5 και 6). Με αυτό τον τρόπο η ενέργεια της μετάδοσης εξαπλώνεται σε μεγαλύτερο εύρος ζώνης. Η ακολουθία των σημάτων του ψευδό-θορύβου είναι εκ των προτέρων γνωστή τόσο στον πομπό όσο και στον δέκτη. Ο δέκτης επειδή γνωρίζει την ακολουθία του τεχνητού θορύβου μπορεί να αποκωδικοποιήσει το σήμα και να ανακτήσει την αρχική πληροφορία. Εικόνα 5. Direct Sequence Spread Spectrum. Τα δεδομένα (data signal) κωδικοποιούνται με το σήμα «τεχνητού θορύβου» (PN-code) και παράγεται το τελικό σήμα που εκπέμπεται (coded signal). Εικόνα 6. Direct Sequence Spread Spectrum. Η ωφέλιμη πληροφορία (Narrowband waveform) πλαισιώνεται με το σήμα «τεχνητού θορύβου» (spread waveform) και εξαπλώνεται στο φάσμα συχνοτήτων. 7\n8 2.1.3 Frequency Hopping Spread Spectrum (FHSS) Με την τεχνική FHSS ο πομπός εναλλάσσει την συχνότητα εκπομπής του πολύ γρήγορα μεταξύ κάποιων προσυμφωνημένων (μεταξύ πομπού και δέκτη) συχνοτήτων. Σαν αποτέλεσμα το εύρος ζώνης που απασχολείται από την μετάδοση είναι μεγαλύτερο από το ελάχιστο δυνατό (εάν η μετάδοση πραγματοποιούταν σε ένα κανάλι) (εικόνα 7). Επειδή η συχνότητα της μετάδοσης αλλάζει πολύ γρήγορα είναι πολύ δύσκολο να παρεμβληθεί άλλο σήμα στη μετάδοση. Ένα από τα δύσκολα τεχνικά σημεία της τεχνικής FHSS είναι ο συγχρονισμός πομπού και δέκτη (καθώς πρέπει να εναλλάσσονται ταυτόχρονα). Η τεχνική αυτή χρησιμοποιείται και σε στρατιωτικές επικοινωνίες όπου η σειρά εναλλαγής των συχνοτήτων συμφωνείται μεταξύ πομπού και δέκτη (δεν είναι γνωστή σε κάποιον τρίτο) και προστατεύεται με κρυπτογραφικές μεθόδους. Εικόνα 7. Frequency Hopping Spread Spectrum. Ο σταθμός μεταδίδει (και αντίστοιχα λαμβάνει) σε διαφορετικές συχνότητες (fx, fy, fz κ.λ.π) στη διάρκεια του χρόνου (T1, T2, T3 κ.λ.π). 2.3 Κεραίες μετάδοσης Γενικά Η κεραία είναι το κομμάτι εκείνο των συσκευών ασύρματης επικοινωνίας το οποίο ακτινοβολεί και δέχεται το ηλεκτρομαγνητικό σήμα που μεταδίδεται στον αέρα. Πιο συγκεκριμένα, η μετάδοση είναι μια διαταραχή στο ηλεκτρομαγνητικό πεδίο που ακτινοβολεί συνεχώς η κεραία. Η διαταραχή αυτή παράγεται από τη συσκευή μετάδοσης μεταβάλλοντας την τιμή της τάσης του ρεύματος σε σχέση με το χρόνο με συγκεκριμένη συχνότητα. Αντίστοιχα κατά τη λήψη ενός σήματος η κεραία είναι αυτή που δέχεται το σήμα το οποίο στη συνέχεια ερμηνεύεται σαν δεδομένα από τη συσκευή μετάδοσης / λήψης. Συνήθως τα χαρακτηριστικά τα οποία σχετίζονται με την μετάδοση και την λήψη σε μια κεραία είναι αντίστοιχα και για τις δύο λειτουργίες της κεραίας. Υπάρχουν πολλά τεχνικά χαρακτηριστικά τα οποία σχετίζονται με τη λειτουργία μια κεραίας αλλά τα βασικά είναι ο τύπος της κεραίας, η ενίσχυση του σήματος που παρέχει και το εύρος της ακτινοβολίας της κεραίας. Με βάση αυτά τα χαρακτηριστικά αυτά μπορεί κάποιος να κατανοήσει καλύτερα ποια κεραία πρέπει να χρησιμοποιήσει σε κάθε περίπτωση που υπάρχει η ανάγκη για την υλοποίηση ενός ασυρμάτου δικτύου. 8\n9 2.3.2 Τύποι κεραιών Υπάρχουν πολλοί τύποι κεραιών αλλά σε γενικές γραμμές χωρίζονται σε τρεις βασικές κατηγορίες σε σχέση με τον τρόπο που ακτινοβολούν το σήμα μετάδοσης: Μη κατευθυντικές κεραίες (omnidirectional): Οι μη κατευθυντικές κεραίες ακτινοβολούν κυκλικά (360 μοίρες) στον οριζόντιο άξονα και ενισχύουν το σήμα μειώνοντας την εκπομπή στον κάθετο άξονα. Χρησιμοποιούνται κυρίως σε τοπικά ασύρματα δίκτυα και σε τοπολογίες point-to-multipoint όπου υπάρχει η ανάγκη για την κάλυψη ενός μεγάλου χώρου (π.χ ενός ορόφου). Παραδείγματα τέτοιων κεραιών είναι οι κάθετες κεραίες (εικόνες 8 και 9). Οι κεραίες αυτές αποτελούν συνήθως και τις πιο οικονομικές λύσεις. Εικόνες 8 και 9. Μη κατεθυντικές κεραίες (omni-directional). Κεραίες διπλής κατεύθυνσης (bidirectional): Οι κεραίες διπλής κατεύθυνσης ακτινοβολούν προς δύο αντίθετες κατευθύνσεις στον οριζόντιο άξονα και σε γωνίες 60 έως 120 μοίρες σε κάθε κατεύθυνση (εικόνα 10). Χρησιμοποιούνται κυρίως για να καλύψουν την επικοινωνία κατά μήκος ενός δρόμου ή ενός διαδρόμου. Οι κεραίες αυτές έχουν συνήθως κάλυψη και στον κάθετο άξονα καθώς και μεγαλύτερη ενίσχυση του σήματος σε σχέση με τις μη-κατευθυντικές (γεγονός που τις καθιστά και πιο ακριβές). Εικόνα 10. Κεραία διπλής κατεύθυνσης (bi-directional). 9\n10 Κατευθυντικές κεραίες (directional): Οι κατευθυντικές κεραίες εκπέμπουν προς μόνο μια κατεύθυνση και συνήθως σε μικρή γωνία εκπομπής συγκεντρώνοντας την ισχύ του σήματος προς τη συγκεκριμένη κατεύθυνση. Είναι οι πιο ισχυρές από τους διαθέσιμους τύπους κεραιών και παρέχουν κάλυψη σε πολύ μεγάλες αποστάσεις αλλά με μικρή γωνία κάλυψης. Λόγω αυτών των χαρακτηριστικών τους χρησιμοποιούνται κυρίως για την δημιουργίας συνδέσεων pointto-point μεταξύ απομακρυσμένων σημείων όπως κτίρια ή ακόμα και μεταξύ πόλεων. Παραδείγματα τέτοιων κεραιών είναι τα παραβολικά «πιάτα» και οι κεραίες πλέγματος (εικόνες 11 και 12). Εικόνες 11 και 12. Κατευθυντικές κεραίες (directional) Ενίσχυση Σήματος (Gain) Η ενίσχυση σήματος είναι το χαρακτηριστικό της κεραίας το οποίο δηλώνει τον βαθμό στον οποίο η κεραία ενισχύει το σήμα προς την προτιμώμενη κατεύθυνση. Μετράται σε μονάδες dbi που υποδηλώνουν τα decibel σε σχέση με μια θεωρητική έννοια που ονομάζεται isotropic radiator (ουσιαστικά πρόκειται για μια θεωρητική κεραία η οποία ακτινοβολεί το ίδιο προς όλες τις κατευθύνσεις). Τυπικές τιμές για την ενίσχυση του σήματος σε απλές εξωτερικές κεραίες είναι από 3 έως 7 dbi ενώ οι κατευθυντικές κεραίες μπορεί να έχουν τιμές για την ενίσχυση σήματος της τάξης των 24 dbi Εύρος ακτινοβολίας (half-power beamwidth) Το εύρος ακτινοβολίας μιας κεραίας είναι τυπικά το εύρος (γωνία) στο μοτίβο ακτινοβολίας της κεραίας εκτός του οποίου η ακτινοβολία της κεραίας μειώνεται στο μισό της μέγιστης τιμή της. Η τιμή αυτή είναι πολύ σημαντική για να κατανοήσει κανείς το δραστικό πεδίο κάλυψης μιας κεραίας. Για παράδειγμα μια κατευθυντική κεραία μπορεί να έχει ένα εύρος ακτινοβολίας λίγων μοιρών. Εκτός αυτής της γωνίας το σήμα 10\n11 εκπομπής μειώνεται δραστικά αν και αυτό εξαρτάται από το σχεδιασμό της κεραίας (εικόνα 13). Εικόνα 13. Μοτίβο ακτινοβολίας και εύρος ακτινοβολίας σε κατευθυντική κεραία. 3. Ασύρματα τοπικά δίκτυα (WLAN) 3.1 Γενικά Τα τοπικά ασύρματα δίκτυα (Wireless Local Area Networks WLAN) είναι τυπικά παρόμοια με τα τοπικά δίκτυα τα οποία είναι συνδεδεμένα με κάποιας μορφή καλωδίωση. Καλύπτουν μια μικρή γεωγραφική περιοχή η οποία τυπικά μπορεί να είναι ένα εργαστήριο υπολογιστών, ένας όροφος κ.λ.π. Υπάρχουν διάφορες τοπολογίες στα ασύρματα τοπικά δίκτυα αναλόγως με τον τρόπο με τον οποίο πραγματοποιείται η επικοινωνία αλλά τυπικά οι σταθμοί εργασίας συνδέονται χρησιμοποιώντας ασύρματες κάρτες δικτύου σε κάποιο κεντρικό διανομέα ο οποίος ονομάζεται access point. Ένα ασύρματο τοπικό δίκτυο λειτουργεί με παρόμοιο τρόπο με τον οποίο λειτουργεί ένα τοπικό δίκτυο Ethernet. Τα δεδομένα των εφαρμογών κερματίζονται σε πακέτα και μεταδίδονται στους άλλους σταθμούς εργασίας. Η διαφορά, φυσικά, είναι ότι τα πακέτα μεταδίδονται μέσω ραδιοκυμάτων και όχι μέσω καλωδίων. Όπως και στην περίπτωση του Ethernet (των 10mbps) το μέσο μετάδοσης είναι κοινό, η επικοινωνία είναι Halfduplex και μόνο ένας σταθμός μπορεί να μεταδίδει πληροφορίες κάθε δεδομένη στιγμή. Ο συναγωνισμός μεταξύ των σταθμών εργασίας για πρόσβαση στο μέσο μετάδοσης γίνεται με ένα πρωτόκολλο Ανίχνευσης Σήματος / Πολλαπλής Πρόσβασης με αποφυγή συγκρούσεων (Carrier Sense / Multiple Access with Collision Avoidance, CSMA/CA). 11\n12 Υπάρχουν πολλά ανταγωνιστικά πρότυπα για ασύρματη δικτύωση σήμερα. Τα πιο δημοφιλή βέβαια (και τα οποία χρησιμοποιούνται πιο πολύ στο εμπόριο) είναι οι διάφορες εκδόσεις του πρότυπου IEEE Αυτά είναι το b (γνωστό και ως Wi-Fi), το g (επέκταση του b) και το a.. Το πρότυπο το διαχειρίζεται η Wi-Fi Alliance, γνωστή πιο παλιά ως WECA, ένας μη κερδοσκοπικός οργανισμός που σχηματίστηκε το 1999 για να πιστοποιήσει την διαλειτουργικότητα των προϊόντων ασύρματης τοπικής δικτύωσης. 3.2 Τρόποι σύνδεσης Όπως είναι γνωστό, τα ασύρματα τοπικά δίκτυα επιτρέπουν στους σταθμούς εργασίας να επικοινωνούν μέσω μετάδοσης ραδιοκυμάτων. Το ασύρματο τοπικό δίκτυο μπορεί να είναι ήδη συνδεδεμένο σε ένα υπάρχον ενσύρματο τοπικό δίκτυο σαν επέκταση αυτού ή μπορεί να είναι η βάση για ένα νέο δίκτυο. Παρόλο που τα ασύρματα δίκτυα εφαρμόζονται και σε εσωτερικούς και σε εξωτερικούς χώρους, τα ασύρματα τοπικά δίκτυα ταιριάζουν ειδικότερα σε εσωτερικούς χώρους όπως γραφεία, ακαδημαϊκά ιδρύματα, ξενοδοχεία, νοσοκομεία κ.λ.π. Οι υπολογιστές χρησιμοποιούν ασύρματες κάρτες δικτύου (εικόνες 14-16) για να συνδεθούν. Εικόνες Ασύρματες κάρτες δικτύου με διάφορες συνδεσμολογίες. (PCMCIA, PCI και USB από αριστερά προς τα δεξιά) Η βασική μονάδα ενός ασύρματου τοπικού δικτύου είναι η κυψέλη. Η κυψέλη είναι η περιοχή όπου λαμβάνει χώρα η ασύρματη επικοινωνία. Η περιοχή κάλυψης μιας κυψέλης εξαρτάται από την ισχύ του μεταδιδόμενου σήματος και του τύπου και της κατασκευής των τοίχων, των χωρισμάτων και άλλων φυσικών χαρακτηριστικών του εσωτερικού χώρου. Όλοι οι ασύρματοι σταθμοί εργασίας μπορούν να μετακινούνται ελεύθερα μέσα στην κυψέλη. Independent Basic Service Set (IBSS) ή Ad hoc δίκτυα: Στα Ad-hoc ασύρματα τοπικά δίκτυα δεν υπάρχει κάποιος κεντρικός διανομέας ο οποίος αναλαμβάνει τη διασύνδεση των υπολογιστών. Οι υπολογιστές επικοινωνούν ο ένας με τον άλλο σε μια αυτόνομη οργάνωση η οποία δημιουργείται και καταργείται κατά βούληση χωρίς να υπάρχει μια μόνιμη κεντρική υποδομή (εικόνα 17). 12\n13 Εικόνα 17. Κυψέλη ad-hoc ασύρματου τοπικού δικτύου. Basic Service Set (BSS) δίκτυα: Στα δίκτυα BSS η επικοινωνία μεταξύ των σταθμών επιτυγχάνεται με έναν κεντρικό ασύρματο διανομέα ο οποίος ονομάζεται Access Point (εικόνες 18 και 19). Ο διανομέας αυτός λειτουργεί όπως τα Hub ή Switch στα καλωδιακά δίκτυα Ethernet. Το Access Point μπορεί να είναι συνδεδεμένο ή όχι με καλώδιο σε ένα δίκτυο κορμού ώστε να προωθεί την κίνηση των ασύρματων σταθμών. Εικόνα 18. Η κυψέλη ενός τοπικού ασύρματου δικτύου τοπολογίας BSS. Το Access Point (AP) αναλαμβάνει την επικοινωνία μεταξύ των σταθμών και μπορεί να είναι συνδεδεμένο ή όχι σε ένα δίκτυο κορμού. 13\n14 Εικόνα 19. Ένα τυπικό Access Point. Στην BSS τοπολογία η περιοχή κάλυψης του Access point αποτελεί την κυψέλη του δικτύου. Κάθε σταθμός στην κυψέλη χρησιμοποιεί ένα μοναδικό αναγνωριστικό το οποίο ονομάζεται SSID (Service Set Identifier) για την επικοινωνία και το οποίο ορίζεται στο Access Point από τον διαχειριστή του δικτύου. Οι σταθμοί πρέπει να γνωρίζουν το SSID του δικτύου για να συνδεθούν. Σε πολλές περιπτώσεις, όπως σε οικιακά ασύρματα δίκτυα, το Access Point μπορεί να συνδέεται απευθείας στο Internet μέσω συνήθως xdsl συνδέσεων. Σε αυτή την περίπτωση το Access Point λειτουργεί σαν ένας ασύρματος δρομολογητής (wireless router) για τους σταθμούς που συνδέονται σε αυτόν (εικόνα 20). Εικόνα 20. Ένας τυπικός ασύρματος δρομολογητής. Τα Access Point δεν διαφέρουν πολύ στην όψη από τους Wireless Routers. Παρόλα αυτά τα Access Points δεν μπορούν να προωθήσουν την κίνηση από τους ασύρματους σταθμούς. 14\n15 Extended Service Set (ESS) δίκτυα: Στην περίπτωση που υπάρχουν πολλά BSS δίκτυα τα οποία συνδέονται με ένα ενσύρματο δίκτυο κορμού για να σχηματίσουν ένα ευρύτερο δίκτυο τότε η τοπολογία ονομάζεται ESS (εικόνα 21). Σε αυτά τα δίκτυα μπορεί να υπάρχουν και συσκευές οι οποίες ονομάζονται ασύρματες γέφυρες (Wireless Bridge, εικόνα 22). Η ακτίνα κάλυψης του συστήματος μπορεί να αυξηθεί έτσι με την συνένωση πολλών σημείων ασύρματης ζεύξης. Εικόνα 21. Extended Service Set τοπολογία. Εικόνα 22. Μια τυπική ασύρματη γέφυρα. Τυπικά οι ασύρματες γέφυρες χρησιμοποιούνται για να ενώσουν ασύρματα και ενσύρματα δίκτυα 15\n16 Hot Spots: Ο όρος Hot Spot αναφέρεται στα τοπικά ασύρματα δίκτυα τα οποία παρέχουν πρόσβαση στο Internet και βρίσκονται σε δημόσιους χώρους. Συνήθως είναι προσβάσιμα δωρεάν ή με κάποιο αντίτιμο. Τέτοιο χώροι είναι τυπικά αεροδρόμια, café ή ακόμα και μεγάλοι κεντρικοί δημόσιοι χώροι σε μια πόλη. Ένα Hot Spot μπορεί να αποτελείται απλά από μια BSS τοπολογία με ασύρματο δρομολογητή που συνδέεται στο Internet ή να απλώνεται σε μεγαλύτερη έκταση με τη χρήση ESS τοπολογίας η οποία περιλαμβάνει και σύνδεση στο Internet (εικόνα 23). Εικόνα 23. Μια περιοχή όπου πολλά Hot Spots δημιουργούν μια ESS τοπολογία b Το b είναι το πρώτο πρότυπο που χρησιμοποιήθηκε ευρέως στα τοπικά ασύρματα δίκτυα. Είναι σε γενικές γραμμές μια τεχνολογία μικροκυμάτων που χρησιμοποιεί την μπάντα ISM στα Ghz για επικοινωνία χωρίζοντας το εύρος των συχνοτήτων σε τρεις μη αλληλοκαλυπτόμενες περιοχές (κανάλια) (εικόνα 24). Η συγκεκριμένη μπάντα χρησιμοποιείται ευρέως από συσκευές όπως ασύρματα τηλέφωνα και φούρνους μικροκυμάτων. Το b παρέχει ταχύτητες 11mbps σε half-duplex οι οποίες μοιράζονται μεταξύ όλων των σταθμών που συνδέονται στο ίδια ασύρματη βάση (Access Point). Λόγω επιβαρύνσεων στη μεταδιδόμενη πληροφορία από τα πρωτόκολλα διασύνδεσης, το ωφέλιμο bandwidth μειώνεται στα 6mbps. Η τυπική απόσταση μεταξύ συσκευών είναι περί τα 30 μέτρα σε εσωτερικό χώρο και πάνω από 120 μέτρα σε εξωτερικό χώρο. Αυτές οι αποστάσεις μπορούν να αυξηθούν τοποθετώντας εξωτερικές κεραίες που ενισχύουν το σήμα. 16\n17 Εικόνα 24. Η μπάντα ISM και τα τρία κανάλια εύρους 16MHz που ορίζει το πρότυπο b a Το πρότυπο a εισήλθε στην αγορά αφού το b είχε ήδη ένα μεγάλο μερίδιο αυτής. Παρόλα αυτά η τεχνολογία που χρησιμοποιεί προσφέρει αρκετά πλεονεκτήματα σε σχέση με αυτή του b. Χρησιμοποιεί τις μπάντες UNII στα 5 Ghz για μετάδοση που είναι γενικά πολύ λιγότερο χρησιμοποιούμενη από αυτή των 2,4 Ghz, οπότε και με λιγότερες παρεμβολές. Οι τρεις μπάντες UNII χωρίζονται με τρόπο σχετικό με την καταλληλότητα τους για μετάδοση σε εσωτερικά ή εξωτερικά περιβάλλοντα και επιτρέπουν την δημιουργία μακρινών ασύρματων ζεύξεων σε μεγάλες ταχύτητες. Το a παρέχει ταχύτητες μέχρι 54 mpbs (ωφέλιμο περί τα 25 mpbs), μια αύξηση στην ταχύτητα πέντε φορές από το b. Αυτό καθίσταται δυνατό λόγω μιας ανώτερης τεχνικής διαμόρφωσης των ραδιοκυμάτων που λέγεται OFDM (Orthogonal Frequency Division Multiplexing). Παρόλα αυτά οι υψηλότερες ραδιοσυχνότητες μειώνουν κατά πολύ την απόσταση κάλυψης καθώς και την διεισδυτική δύναμη του a, ειδικά σε εσωτερικούς χώρους. Εκεί που μια μετάδοση b θα περνούσε έναν τοίχο, μια μετάδοση a μπορεί να εμποδιστεί. Το γεγονός αυτό μπορεί να εμποδίσει την εγκατάσταση σε μεγάλη κλίμακα ενός δικτύου a καθώς απαιτούνται πιο πολλά Access Points για την κάλυψη του χώρου. 17\n18 g Το g είναι το τελευταίο πρότυπο ασύρματης δικτύωσης και το οποίο έχει επικυρωθεί μόλις πρόσφατα. Το g είναι στην πραγματικότητα μια τροποποίηση του πρότυπου b επιτρέποντας ταχύτητες 54 Mbps στην μπάντα ISM των 2,4 Ghz χρησιμοποιώντας την διαμόρφωση σήματος που χρησιμοποιεί και το πρότυπο a. Το g αντιμετωπίζει τους περιορισμούς σε bandwidth του b και παράλληλα προσφέρει την διεισδυτική δύναμη της μπάντας των μικροκυμάτων καθώς και την ικανότητα μετάδοσης σε μεγάλες αποστάσεις. Παρόλα αυτά δεν περιορίζει το πρόβλημα της συμφόρησης στην συγκεκριμένη μπάντα στην οποία λειτουργούνε πολλές συσκευές. Το g είναι επίσης περιορισμένο σε τρία μη αλληλοεπικαλυπτόμενα κανάλια όπως και ο προκάτοχος του, το b. Το g μπορεί να έχει τα ίδια προβλήματα απόδοσης όπως και το b λόγω της συμβατότητας προς τα πίσω που έχει. Εάν ένας σταθμός b είναι παρόν σε ένα δίκτυο g, όλοι οι σταθμοί θα πρέπει να χρησιμοποιήσουν την διαμόρφωση σήματος του b για συμβατότητα. Παρόλα αυτά σε ένα καθαρά g δίκτυο μπορεί κάποιος να εκμεταλλευτεί πλήρως τις ικανότητες της τεχνολογίας. Επίσης, σαν σημείωση, μια εξωτερική κεραία που λειτουργεί σε b δίκτυο μπορεί να λειτουργήσει και σε g μειώνοντας έτσι το κόστος αναβάθμισης. 3.6 Dual-band και Tri-band Ο όρος Tri-band είναι σχετικά λανθασμένος αλλά αναφέρεται εδώ καθώς πολλά προϊόντα (Access points και κάρτες) που κυκλοφορούν στο εμπόριο τον χρησιμοποιούν. Ο όρος αναφέρεται σε συσκευές Dual band που υποστηρίζουν ταυτόχρονα και το a και το g πρότυπο (οπότε και το b αφού το g είναι προς τα πίσω συμβατό με το b). Ο όρος Dual-band αναφέρεται σε συσκευές που υποστηρίζουν ταυτόχρονα τα πρότυπα a και b (συσκευές που υποστηρίζουν ταυτόχρονα τα g και b δεν αναφέρονται σαν Dual-band λόγω της προς τα πίσω συμβατότητας). Η εγκατάσταση συσκευών Tri-band είναι μια εξαιρετική μέθοδος για να αυξήσει κανείς την πυκνότητα των κυψελών και να αυξήσει το bandwidth χωρίς να θυσιάσει την συμβατότητα. Αφού τα a και τα g/b χρησιμοποιούν διαφορετικές ραδιοσυχνότητες, οι παρεμβολές δεν είναι θέμα. Οι υψηλής προτεραιότητας σταθμοί μπορούν να τοποθετηθούν στο δίκτυο a για μεγαλύτερες ταχύτητες ενώ οι χαμηλότερης προτεραιότητας στο g/b δίκτυο. 3.7 Νέες τεχνολογίες n Το νέο πρότυπο της ασύρματης τοπικής δικτύωση το οποίο αναπτύσσεται από τον οργανισμό IEEE ονομάζεται n και ακόμα βρίσκεται στο στάδιο του σχεδιασμού. Το νέο αυτό πρότυπο υπόσχεται σημαντικά γρηγορότερες ταχύτητες μετάδοσης. Κάποιοι ελπίζουν ότι θα είναι γρηγορότερο και από τα παραδοσιακά καλωδιακά δίκτυα Ethernet (10 mbps) και Fast Ethernet (100 mbps). Επιπλέον θα ενσωματώνει νέες τεχνολογίες οι οποίες θα του επιτρέπουν να συνυπάρχει με συσκευές οι οποίες λειτουργούν με τα προαναφερθέντα πρότυπα χωρίς να επηρεάζεται η λειτουργία του. 18\n19 4. Ασύρματα μητροπολιτικά δίκτυα (WMAN) 4.1 Γενικά Σε αντιστοιχία με τα μητροπολιτικά δίκτυα (MAN) τα οποία συνδέουν απομακρυσμένα σημεία με την χρήση καλωδίων και τεχνολογιών όπως το Frame Relay, το HLDS και τις τεχνολογίες xdsl, τα ασύρματα μητροπολιτικά δίκτυα (Wireless Metropolitan Area Networks WMAN) αποτελούνται από την ασύρματη διασύνδεση σημείων τα οποία τυπικά απέχουν πολύ μεταξύ τους. Τυπικά παραδείγματα μητροπολιτικών ασύρματων συνδέσεων είναι η σύνδεση δύο κτιρίων μιας εταιρείας στην ίδια πόλη, η διασύνδεση δύο σημείων σε διαφορετικές πόλεις κ.λ.π. Η βασική διαφορά με τα τοπικά ασύρματα δίκτυα είναι το υλικό το οποίο χρησιμοποιείται στη διασύνδεση καθώς τυπικά η διασύνδεση γίνεται μεταξύ δύο σημείων (point-to-point) και η απόσταση είναι μεγαλύτερη (εικόνα 25). Έτσι για την ασύρματη διασύνδεση δύο απομακρυσμένων σημείων θα πρέπει πιθανώς να χρησιμοποιηθεί μια κατευθυντική κεραία υψηλής ισχύος ώστε το σήμα να μην εξασθενεί και να μπορέσει να εστιάσει την ισχύ του στην απέναντι κεραία. Εικόνα 25. Τυπική point to point σύνδεση σε WMAN x σε ασύρματα μητροπολιτικά δίκτυα Τα πρωτόκολλα x που περιγράφηκαν προηγουμένως για τα ασύρματα τοπικά δίκτυα είναι δυνατόν να χρησιμοποιηθούν και σε μητροπολιτικές συνδέσεις χρησιμοποιώντας όμως όπως περιγράφηκε διαφορετικές κεραίες και διαφορετικές γεννήτριες σήματος. Η ισχύς του σήματος, η εξασθένηση του και η κατευθυντικότητα είναι σε αυτές τις περιπτώσεις καθοριστικοί παράγοντες. Η ισχύς του σήματος καθορίζεται τόσο από την ισχύ του πομποδέκτη που παράγει το σήμα όσο και από την ενίσχυση που παρέχει η κεραία. Είναι σημαντικό επίσης να διαπιστωθεί ότι ανάμεσα στα δύο σημεία τα οποία πρόκειται να διασυνδεθούν υπάρχει οπτική επαφή στη νοητή ευθεία καθώς τα πρωτόκολλα x απαιτούν οπτική επαφή μεταξύ των συσκευών. Η έρευνα αυτή μπορεί να γίνει με τη χρήση τοπογραφικών χαρτών, συστήματα GPS και επιτόπια 19\n20 αυτοψία των περιοχών. Όσο λιγότερα εμπόδια υπάρχουν μεταξύ των συσκευών τόσο ποιοτικότερο θα είναι το σήμα διασύνδεσης. 4.3 WiMAX Ο όρος WiMAX αναφέρεται στα πρότυπα x τα οποία αναπτύσσονται τα τελευταία χρόνια με σκοπό να παρέχουν υψηλές ταχύτητες και υπηρεσίες mobility σε ασύρματες μητροπολιτικές συνδέσεις. Οι συνδέσεις αυτές μπορούν να είναι είτε point-to-point είτε κυψελοειδείς όπως στα δίκτυα κινητής τηλεφωνίας (εικόνα 26). Η κωδικοποίηση του σήματος είναι OFDM η οποία επιτρέπει μεγάλες ταχύτητες και ο σκοπός της τεχνολογίας είναι να παρέχει ένα εναλλακτικό των τεχνολογιών xdsl σε σημεία που οι τεχνολογίες αυτές δεν μπορούν για κάποιο λόγο να υλοποιηθούν (π.χ απαρχαιωμένο τηλεφωνικό δίκτυο). Εικόνα 26. Τυπική WiMAX τοπολογία. 5. Ασύρματα προσωπικά δίκτυα (WPAN) 5.1 Γενικά Ο όρος ασύρματα προσωπικά δίκτυα (Wireless Personal Area Networks WPAN) είναι σχετικά σύγχρονος όρος και αναφέρεται στις σύγχρονες τεχνολογίες οι οποίες επιτρέπουν την ασύρματη διασύνδεση και επικοινωνία σε αποστάσεις λίγων μέτρων φορητών προσωπικών συσκευών όπως είναι τα κινητά τηλέφωνα, τα PDA s και οι Ultra Mobile υπολογιστές μεταξύ πολλών άλλων. Η επικοινωνία αυτή επιτρέπει στις συσκευές αυτές υπηρεσίες όπως ανταλλαγή αρχείων, διαμοίραση εφαρμογών, άμεση επικοινωνία κ.λ.π. 20\n21 5.2 Bluetooth Το Bluetooth είναι ένα βιομηχανικό πρότυπο για ασύρματα προσωπικά δίκτυα το οποίο επιτρέπει τη σύνδεση και επικοινωνία σε μια πλειάδα συσκευών όπως κινητά τηλέφωνα, laptop, εκτυπωτές, ψηφιακές κάμερες κ.λ.π. μέσω μιας ασφαλούς ραδιοσυχνότητας. Το πρότυπο Bluetooth αναπτύσσεται από το Bluetooth Special Interest Group.Το πρότυπο αυτό σχεδιάστηκε έχοντας υπόψη την χαμηλή κατανάλωση ρεύματος και την δημιουργία συσκευών λήψης / μετάδοσης οι οποίες θα έχουν πολύ μικρό μέγεθος και χαηλό κόστος (εικόνα 27). Εικόνα 27. Τυπικός πομποδέκτης Bluetooth. Η ραδιοσυχνότητα στην οποία λειτουργεί το Bluetooth είναι η ίδια με τα πρότυπα Wi-Fi αλλά το Bluetooth χρησιμοποιεί πολύ μικρότερη ισχύ και διαφορετικούς τρόπους πολύπλεξης του σήματος. Ως αποτέλεσμα, είναι αποτελεσματικό σε αποστάσεις που τυπικά κινούνται από 1-10 μέτρα και σε χαμηλότερες ταχύτητες. Επιπλέον βρίσκει διαφορετικές εφαρμογές από τα πρότυπα Wi-Fi καθώς το δεύτερο θεωρείται ένα τύπος ασύρματου Ethernet ενώ το Bluetooth θεωρείται μια μορφή ασύρματης USB σύνδεσης. Το πρότυπο Bluetooth χρησιμοποιείται τυπικά στις εξής εφαρμογές: Έλεγχος και επικοινωνία μεταξύ κινητών τηλεφώνων και περιφερειακών συσκευών (π.χ headset). Ασύρματη επικοινωνία μεταξύ υπολογιστών και περιφερειακών συσκευών όπως ποντίκι, πληκτρολόγιο και εκτυπωτές. Αντικατάσταση των επικοινωνιών που τυπικά χρησιμοποιούσαν την υπέρυθρη ακτινοβολία (IrDA). Για παράδειγμα κάποιες σύγχρονες κονσόλες παιχνιδιών 21


Καταδικάστηκε η Χρυσαυγίτισσα Θέμις Σκορδέλη για τις επιθέσεις στον Άγιο Παντελεήμονα | Tribune.gr\nΑρχική ΕΛΛΑΔΑ Καταδικάστηκε η Χρυσαυγίτισσα Θέμις Σκορδέλη για τις επιθέσεις στον Άγιο Παντελεήμονα\n20 April 2017, 11:57\nΔιαβάστε σχετικά για Άγιος Παντελεήμονας, Αθήνα, Αλέκος Αλαβάνος, Δικαιοσύνη, Θέμις Σκορδέλη, Μετανάστες, Ρατσισμός, Χρυσή Αυγή,\nΚαταδικάστηκαν σήμερα Πέμπτη από το Δ΄ Μονομελές Πλημμελειοδικείο η υποψήφια βουλευτής της Χρυσής Αυγής Θέμις Σκορδέλη και άλλοι τρεις από τους πέντε συνολικά κατηγορούμενους για την επίθεση στον Αλέκο Αλαβάνο και στην ομάδα του αυτοδιοικητικού συνδυασμού «Ελεύθερη Αττική» στον Άγιο Παντελεήμονα, που έγινε τον Οκτώβριο του 2010 με αυγά, γιαούρτια και ντομάτες.\nΣυγκεκριμένα σε 14 μήνες ποινή φυλάκισης με αναστολή καταδικάστηκαν η κατηγορούμενη και για άλλες επιθέσεις, Θ. Σκορδέλη, η Αλίκη Παπαδάκη και ο Αντρέας Σοφιάς, ενώ σε 10 μήνες φυλάκιση με αναστολή καταδικάστηκε ο Σπύρος Γιαννάτος, δραστήριο μέλος της «επιτροπής κατοίκων» του Αγίου Παντελεήμονα.\nΟ πέμπτος κατηγορούμενος, ανήλικος τότε, παραπέμφθηκε να δικαστεί σε δικαστήριο ανηλίκων.\nΤο δικαστήριο απέρριψε τα αιτήματα των κατηγορουμένων να τους αναγνωριστούν τα ελαφρυντικά του πρότερου έντιμου βίου.\nΕπίσης το δικαστήριο απέρριψε τα αιτήματα των κατηγορουμένων για αποβολή της Πολιτικής Αγωγής που ασκήθηκε από το Θανάση Κούρκουλα, μέλος της Κίνησης «Απελάστε το Ρατσισμό» με συνήγορο τη Γιάννα Κούρτοβικ από το «Δίκτυο για τα Πολιτικά και Κοινωνικά Δικαιώματα».\nΠαρότι το κατηγορητήριο είχε περιοριστεί στη διατάραξη κοινής ειρήνης (αδίκημα που με τον τελευταίο νόμο έχει παραγραφεί) και της απρόκλητης έμπρακτης εξύβρισης, πρόκειται για σημαντική δικαστική απόφαση που δικαιώνει τις αντιρατσιστικές οργανώσεις και την Αριστερά.\nΗ δίκη του Αγίου Παντελεήμονα και πλήθος άλλων υποθέσεων, βίαιων επιθέσεων, που εκκρεμούν, συμπληρώνει το παζλ της λειτουργίας της Χρυσής Αυγής.


Πρόγραμμα Ολοκληρωμένων Παρεμβάσεων για την περιοχή του μυθικού Αχέροντα - periodikostep.gr\nΔήμος Πάργας Νομός Θεσπρωτίας Νομός Πρέβεζας Τουρισμός\n28 Ιουλίου 2017 28 Αυγούστου 2019 periodiko331 Views Αχέροντας, παρεμβάσεις στον Αχέροντα\nΗ ΜΟΔ, μετά από αίτημα του Δήμου Σουλίου και σε συνεργασία με τον Δήμο Πάργας υποστηρίζει τον σχεδιασμό ενός μεσοπρόθεσμου Προγράμματος Ολοκληρωμένων Χωρικών Παρεμβάσεων στην περιοχή του μυθικού ποταμού Αχέροντα. Για τον σχεδιασμό του προγράμματος έχει ήδη συναφθεί Προγραμματική Σύμβαση μεταξύ των δύο Δήμων, της Περιφέρειας Ηπείρου, του Υπουργείου Πολιτισμού και Αθλητισμού, του Φορέα Διαχείρισης στενών και εκβολών των ποταμών Αχέροντα και Καλαμά και των αναπτυξιακών εταιρειών ΗΠΕΙΡΟΣ Α.Ε. και ΕΤΑΝΑΜ ΑΑΕ ΟΤΑ.\nΓια τη σύνταξη του προγράμματος έχει συσταθεί Ομάδα Σχεδιασμού από στελέχη των «εταίρων» καθώς και άλλων επιστημονικών και λοιπών φορέων με σχετική τεχνογνωσία. Ως καταλύτης για όλες τις ενέργειες μέχρι και την ολοκλήρωση του σχεδιασμού του Προγράμματος Αχέροντα λειτουργεί Ομάδα Υποστήριξης της ΜΟΔ. Η υποστήριξη παρέχεται τόσο σε τεχνικό/επιστημονικό επίπεδο όσο και σε επίπεδο συντονισμού και συνεργασίας με όλους τους εμπλεκόμενους φορείς προκειμένου να:\nδιαμορφωθεί το τυπικό πλαίσιο συνεργασίας της εταιρικής σχέσης, δηλαδή η Προγραμματική Σύμβαση, που έχει ήδη υπογραφεί\nεκπονηθεί το στρατηγικό σχέδιο για την περιοχή από την Ομάδα Σχεδιασμού, το οποίο πρόσφατα ολοκληρώθηκε\nΑπό την ανάλυση που έγινε από την Ομάδα Σχεδιασμού διαμορφώθηκαν 6 Στρατηγικοί Στόχοι οι οποίοι θα τεθούν προς συζήτηση και έγκριση στην Επιτροπή Παρακολούθησης:\nΤο πρόγραμμα θα διαρθρωθεί σε 4 άξονες παρέμβασης που θα περιλαμβάνουν δράσεις από τους παραπάνω στρατηγικούς στόχους.\nΟι φορείς της εταιρικής σχέσης θα διεκδικήσουν χρηματοδότηση από το ΠΕΠ Ηπείρου, λοιπά «ανταγωνιστικά» προγράμματα της Ε.Ε., από το εθνικό σκέλος του Προγράμματος Δημοσίων Επενδύσεων καθώς και από τομεακά προγράμματα σύμφωνα με τη φύση των επιμέρους δράσεων.\nΗ Ομάδα Σχεδιασμού του Προγράμματος ολοκλήρωσε και υπέβαλε στους φορείς το Στρατηγικό Σχέδιο του Προγράμματος «Ολοκληρωμένων Παρεμβάσεων για την περιοχή του μυθικού Αχέροντα». Την Πέμπτη 13 Ιουλίου 2017, στο Καναλάκι Δήμου Πάργας, πραγματοποιήθηκε Ημερίδα Διαβούλευσης με τους ενδιαφερόμενους φορείς για το Στρατηγικό Σχέδιο, όπου συμμετείχαν εκπρόσωποι των φορέων που συμμετέχουν στην Προγραμματική Σύμβαση καθώς και εκπρόσωποι της τοπικής κοινωνίας και των οικονομικών φορέων της περιοχής. Οι συμμετέχοντες κλήθηκαν να καταθέσουν και γραπτά τις προτάσεις τους μετά τη συνεδρίαση.\nΤο πρόγραμμα αυτό αφορά όλους τους οικονομικούς φορείς αλλά και τους κατοίκους της περιοχής και φιλοδοξεί να έχει την ευρύτερη δυνατή απήχηση. Είναι επομένως σημαντικό να συλλεχθούν όσο το δυνατόν περισσότερες απόψεις εκπροσώπων ή και ενεργών πολιτών για το Στρατηγικό Σχέδιο προκειμένου να ενσωματωθούν κατάλληλα στο τελικό κείμενο.\nΓια τον σκοπό αυτό παρακαλούμε αφού διαβάσετε\nτο Στρατηγικό Σχέδιο του Προγράμματος «Ολοκληρωμένων Παρεμβάσεων για την περιοχή του μυθικού Αχέροντα», να μας αποστείλετε τις παρατηρήσεις, τις προσθήκες, τις προτάσεις ή και τις αντιρρήσεις έως τις 20/9/2017 στα e-mail: pdilana@mou.gr και adalaka@mou.gr.\nΠαρακαλούμε στο e-mail να αναφέρετε την ιδιότητά σας και την σχέση σας με την περιοχή.\n← Βρίσκει απήχηση η απόφαση του Περιφερειακού Συμβουλίου Ηπείρου για την προστασία της «φέτας»\nΘεσπρωτία: Τραυματισμός αστυνομικού κατά την διάρκεια σύλληψης Αλβανού →\nΠαραμυθιά: σύσκεψη για τον ολοκληρωμένο σχεδιασμό και την ωρίμανση προγραμμάτων για την περιοχή του μυθικού Αχέροντα\n26 Νοεμβρίου 2016 25 Αυγούστου 2019 periodiko0\nΟ δήμος Πάργας για την συνεδρίαση περί παρεμβάσεων στον Αχέροντα\nΙστορικό Επιλέξτε μήνα Μάρτιος 2021 (171) Φεβρουάριος 2021 (642) Ιανουάριος 2021 (547) Δεκέμβριος 2020 (517) Νοέμβριος 2020 (394) Οκτώβριος 2020 (156) Σεπτέμβριος 2020 (175) Αύγουστος 2020 (130) Ιούλιος 2020 (114) Ιούνιος 2020 (102) Μάιος 2020 (95) Απρίλιος 2020 (67) Μάρτιος 2020 (119) Φεβρουάριος 2020 (155) Ιανουάριος 2020 (136) Δεκέμβριος 2019 (129) Νοέμβριος 2019 (162) Οκτώβριος 2019 (141) Σεπτέμβριος 2019 (132) Αύγουστος 2019 (97) Ιούλιος 2019 (108) Ιούνιος 2019 (137) Μάιος 2019 (121) Απρίλιος 2019 (103) Μάρτιος 2019 (130) Φεβρουάριος 2019 (84) Ιανουάριος 2019 (64) Δεκέμβριος 2018 (121) Νοέμβριος 2018 (113) Οκτώβριος 2018 (146) Σεπτέμβριος 2018 (128) Αύγουστος 2018 (106) Ιούλιος 2018 (114) Ιούνιος 2018 (165) Μάιος 2018 (76) Απρίλιος 2018 (99) Μάρτιος 2018 (144) Φεβρουάριος 2018 (101) Ιανουάριος 2018 (79) Δεκέμβριος 2017 (79) Νοέμβριος 2017 (76) Οκτώβριος 2017 (115) Σεπτέμβριος 2017 (76) Αύγουστος 2017 (93) Ιούλιος 2017 (77) Ιούνιος 2017 (89) Μάιος 2017 (92) Απρίλιος 2017 (82) Μάρτιος 2017 (106) Φεβρουάριος 2017 (85) Ιανουάριος 2017 (124) Δεκέμβριος 2016 (95) Νοέμβριος 2016 (67) Οκτώβριος 2016 (68) Σεπτέμβριος 2016 (70) Αύγουστος 2016 (59) Ιούλιος 2016 (62) Ιούνιος 2016 (39) Μάιος 2016 (94) Απρίλιος 2016 (23) Μάρτιος 2016 (4) Φεβρουάριος 2016 (1) Ιανουάριος 2016 (1)


SER-EXPO 2017: Έρχεται τέλη Σεπτέμβρη - Εγγραφές Συμμετοχής - Ανεξάρτητος-νέα του ν. Σερρών\nSER-EXPO 2017: Έρχεται τέλη Σεπτέμβρη - Εγγραφές Συμμετοχής Διοικητήριο Π.Ε. Σερρών Μεραρχίας 36, Σέρρες\n.03ΙούνΟλη ημέρα.29ΣεπSER-EXPO 2017: Έρχεται τέλη Σεπτέμβρη - Εγγραφές Συμμετοχής(Ολη ημέρα) Διοικητήριο Π.Ε. Σερρών\nΤο διάστημα από Παρασκευή, 29 Σεπτεμβρίου έως και Κυριακή, 01 Οκτωβρίου 2017 θα πραγματοποιηθεί η 3η Διεθνής Επιχειρηματική Έκθεση του Επιμελητηρίου Σερρών, SER-EXPO 2017. Χορηγοί επικοινωνίας είναι το Agronews και\nΤο διάστημα από Παρασκευή, 29 Σεπτεμβρίου έως και Κυριακή, 01 Οκτωβρίου 2017 θα πραγματοποιηθεί η 3η Διεθνής Επιχειρηματική Έκθεση του Επιμελητηρίου Σερρών, SER-EXPO 2017. Χορηγοί επικοινωνίας είναι το Agronews και η Agrenda\nΉδη από την παρθενική της διοργάνωση, τον Οκτώβριο 2015, η Διεθνής Επιχειρηματική Έκθεση Σερρών «SER-EXPO», έχει καταφέρει να καταξιωθεί ως το κορυφαίο οικονομικό, επιχειρηματικό, κοινωνικό γεγονός περιφερειακά, με αμιγώς επαγγελματικό χαρακτήρα και διεθνή προσανατολισμό, προσελκύοντας ένα ιδιαιτέρως μεγάλο αριθμό συμμετεχόντων όσο και εμπορικών επισκεπτών.\nΗ Διεθνής Επιχειρηματική Έκθεση Σερρών «SER-EXPO» προσφέρει πληθώρα σημαντικών συνεργειών, καθώς επιτρέπει στους εκθέτες να αναδείξουν τα παραγόμενα αγαθά τους και να έρθουν σε επαφή με εκπροσώπους όλων των κλάδων και σημαντικούς αγοραστές από Ελλάδα και εξωτερικό.\nΕπιπλέον, δίνεται η ευκαιρία στους χιλιάδες Έλληνες επισκέπτες και τους διεθνείς hostedbuyers να διαπιστώσουν όλο το εύρο και την ποικιλία του ελληνικού και κυρίως τοπικού μας πλούτου!\n3η Διεθνής Επιχειρηματική Έκθεση\nΜε εφαλτήριο την προηγούμενη επιτυχία της, το Επιμελητήριο Σερρών προχωρά στη διοργάνωση της SER-EXPO 2017 – 3η Διεθνής Επιχειρηματική Έκθεση, η οποία θα πραγματοποιηθεί από Παρασκευή 29 Σεπτεμβρίου έως και Κυριακή 01 Οκτωβρίου 2017 στον προαύλιο χώρο του Διοικητηρίου της Π.Ε. Σερρών (Μεραρχίας 36).\nΑπολογισμός της SER-EXPO 2016.\nΠερισσότερες πληροφορίες και ηλεκτρονικές εγγραφές στην ιστοσελίδα της έκθεσης:\nΙούλιος 3 (Δευτέρα) - Σεπτέμβριος 29 (Παρασκευή)


«Έγραψαν ιστορία» οι Καμερουνέζες - ΔΙΕΘΝΗ - www.volleyplanet.gr : Ειδήσεις (νέα) για το Βόλλευ – News for Volleyball\n«Έγραψαν ιστορία» οι Καμερουνέζες\n17/02/2016 04:31:14 μμ\nΣτα χέρια της διοργανώτριας ομάδας του προολυμπιακού τουρνουά γυναικών της Αφρικής βόλεϊ βρίσκεται από χθες το απόγευμα για πρώτη φορά στην ιστορία το έβδομο εισιτήριο του ολυμπιακού τουρνουά της Βραζιλίας.\nΣτον μεγάλο τελικό του Γιαουντέ τα κορίτσια του Καμερούν με τον κόσμο στο πλευρό τους επικράτησαν με 3-2 (25-14, 25-27, 21-25, 25-23, 15-7) της Αιγύπτου , που θα έχει μια ακόμη ευκαιρία πρόκρισης μέσω του Διεθνούς Προ-Ολυμπιακού τουρνουά. Την 3η θέση στο τουρνουά κατέλαβε η Κένυα, που επιβλήθηκε με 3-0 της Αλγερίας.\nΈτσι μετά την παρθενική συμμετοχή της Αργεντινής και το Καμερούν ποντάρει πολλά στην “τύχη του πρωτάρη” στο Ρίο για μία καλή πορεία στους Ολυμπιακούς Αγώνες, όπου την πρόκριση έχουν εξασφαλίσει συνολικά 7 ομάδες μέσω του World Cup 2015 και των προολυμπιακών τουρνουά των Ηπείρων: Βραζιλία (διοργανώτρια χώρα), Κίνα (πρωταθλήτρια World Cup 2015), Σερβία (φιναλίστ του World Cup 2015), Αργεντινή (πρωταθλήτρια Νότιας Αμερικής), ΗΠΑ (πρωταθλήτρια NORCECA), Ρωσία (πρωταθλήτρια Ευρώπης).\nΜπορεί οι περισσότερες ομάδες να προετοιμάζονται σε δυνατούς ρυθμούς ενόψει του Παγκοσμίου πρωταθλήματος ανδρών, ωστόσο ο Αντρέι Κράβαρικ, γράφει…\n28/07/2018 12:43:25 πμ\nΉττα από Ισπανία και στόχος το Χάλκινο στην Ταραγόνα\nΜε αντίπαλο την Αίγυπτο στον μικρό τελικό των 18ων Μεσογειακών αγώνων (Σαββάτο, 20.00) θα διεκδικήσει θέση στο τρίτο σκαλί…\n29/06/2018 03:44:47 μμ\n«Ασημένιοι» στο Ρίο οι Πολωνοί του Καραχάλιου\nΑκόμη ένα μετάλλιο πρόσθεσε στη συλλογή του ο Έλληνας ομοσπονδιακός προπονητής της Πολωνίας, που οδήγησε το δίδυμο των Losiak-Kantor…\n22/05/2017 04:03:44 μμ\nΙστορική μεταγραφή για Χαντάβα σε «τρικολόρ» φόντο\nΘέμα χρόνου είναι να ανακοινωθεί και επίσημα η τελική συμφωνία με την βραζιλιάνικη Φλουμινένσε που θα κάνει τη διεθνή…\n14/12/2016 11:11:14 πμ\nΑπ’ το χρυσό στο Ρίο, υποψήφιες για… Όσκαρ (fot-vid)!\nΤο έπος των “χρυσών” Γερμανίδων Ολυμπιονικών του Ρίο, Λούντβιγκ/Βάλκενχορστ έγινε κινηματογραφική ταινία και από χθες κυκλοφορεί σε DVD &…\n02/12/2016 06:23:23 μμ\nΖέσταμα για… γέλια και για κλάματα (video)!\nΌλοι όσοι ασχολούνται με τον αθλητισμό γνωρίζουν τον σημαντικό ρόλο της προθέρμανσης, ωστόσο οι διεθνείς του Καμερούν έδωσαν μία……\n12/09/2016 03:29:12 μμ\nΧάλκινο ανατροπής για ΗΠΑ\nΜε το χάλκινο μετάλλιο στις αποσκευές τους θα αποχαιρετήσουν το Ρίο και την Βραζιλία οι ΗΠΑ καθώς αν και…\n21/08/2016 07:05:24 μμ\nΚίνα από ατόφιο χρυσάφι\nΤο χρυσό μετάλλιο σε Ολυμπιακούς Αγώνες για 3η φορά στην ιστορία της πανηγύρισε στο Ρίο η Κίνα… Η Σερβία…\n21/08/2016 03:05:58 μμ


Αλλαγή Log: Una TV\nUna TV (Βοσνία-Ερζεγοβίνη, Γενικά)\nEutelsat 33E (33°E), 2022-06-27\nA1 Bulgaria: Το Una TV εκπέμπεται ξανά στους 10999.00MHz, pol.H SR:10200 FEC:5/6 SID:4002 μετά από μικρή διακοπή ( SID:4002 PID:4113[MPEG-4]/4115 aac - BISS).\nEutelsat 33E (33°E), 2022-06-26\nA1 Bulgaria: Το Una TV χάθηκε από τους 10999.00MHz, pol.H (DVB-S2 , SID:4002 PID:4113[MPEG-4]/4115 aac), δεν εκπέμπεται πλέον δορυφορικά στην Ευρώπη.\nEutelsat 33E (33°E), 2022-06-21\nEutelsat 33E (33°E), 2022-06-08


Το ποσοστό ανεργίας μειώθηκε κατά 0,01% | NewsVoice.gr\nΜε ετικέτες: Άνεργοι, Γ' τρίμηνο, μείωση, Οριακά\nΤο ποσοστό της ανεργίας το γ τρίμηνο του φετινού χρόνου διαμορφώθηκε στο 27% εμφανίζοντας οριακή υποχώρηση σε σχέση με το β΄ τρίμηνο (27,1%). Το γ’ τρίμηνο του 2012, το επίπεδο της ανεργίας διαμορφωνόταν σε 24,8%.\nΟ αριθμός των ανέργων ανήλθε σε 1.345.387 άτομα, με την ανεργία να πλήττει κυρίως τους νέους 15- 24. Χαρακτηριστικό της χαμηλής προσφοράς για θέσεις απασχόλησης, είναι το γεγονός ότι οι μακροχρόνια άνεργοι (αυτοί που αναζητούν εργασία από 12 μήνες και άνω), ανέρχονται στο 71% του συνόλου των ανέργων.\nΑπό έρευνα εργατικού δυναμικού της Ελληνικής Στατιστικής Αρχής (ΕΛΣΤΑΤ), προκύπτουν, επίσης, τα εξής:\nΗ ανεργία πλήττει περισσότερο τις γυναίκες, καθώς το ποσοστό ανέρχεται σε 31,3% (από 28,9% το γ΄ τρίμηνο πέρυσι), έναντι 23,8% των ανδρών (από 21,7%).\nΟι νέοι 15-24 ετών (57,2% το γ΄ τρίμηνο εφέτος, από 56,6% το γ΄ τρίμηνο πέρυσι) βρίσκονται στον κατάλογο των αέργων. Πλήττονται καίρια, όμως, και οι πλέον παραγωγικές ηλικίες 25- 29 ετών (43,8% από 38%). Ακολουθούν, οι ηλικίες 30- 44 ετών (25,8% από 23,4%), 45- 64 ετών (18,9% από 17,2%) και 65 ετών και άνω (8,3% από 4,6%).\nΌσον αφορά στο επίπεδο εκπαίδευσης, το υψηλότερο ποσοστό ανεργίας παρατηρείται σε όσους έχουν τελειώσει μερικές τάξεις δηµοτικού (39,6%), ενώ ακολουθούν τα άτοµα που δεν έχουν πάει καθόλου σχολείο (38,3%) και τα άτοµα που έχουν απολυτήριο τριτάξιου γυµνασίου (31,9%). Τα χαμηλότερα ποσοστά παρατηρούνται σε όσους έχουν διδακτορικό ή μεταπτυχιακό (15,7%) και στους πτυχιούχους της τριτοβάθμιας εκπαίδευσης (18,8%).\nΤο 34,1% αναζητεί αποκλειστικά πλήρη απασχόληση, ενώ το 61,9% αναζητεί πλήρη, από το σύνολο των ανέργων που αναζητούν εργασία, αλλά στην ανάγκη είναι διατεθειμένο να εργαστεί και µε μερική απασχόληση. Τέλος, το 4% αναζητεί μερική απασχόληση ή δεν ενδιαφέρεται εάν θα βρει μερική ή πλήρη απασχόληση.\nΤο γ΄ τρίμηνο εέτος, βρήκαν απασχόληση 135.822 άτοµα, τα οποία ήταν άνεργα πριν από ένα έτος. Παράλληλα, 36.361 άτοµα μετακινήθηκαν από τον οικονοµικά µη ενεργό πληθυσμό σε θέσεις απασχόλησης. Αντίθετα, 170.584 άτοµα, τα οποία ένα χρόνο πριν ήταν απασχολούμενα, σήµερα είναι άνεργα και άλλα 87.692 άτοµα που ήταν απασχολούμενα, είναι πλέον οικονοµικά µη ενεργά. Επιπλέον, 126.724 άτοµα, που πριν από ένα έτος ανήκαν στον οικονοµικά µη ενεργό πληθυσμό, εισήλθαν στην αγορά εργασίας, αναζητώντας απασχόληση, αλλά είναι άνεργα.\nΣτο 8,2% του συνόλου των απασχολουμένων ανέρχεται το ποσοστό της μερικής απασχόλησης. Από το υποσύνολο αυτό των εργαζομένων, το 63,4% έκανε τη συγκεκριμένη επιλογή, διότι δεν µπόρεσε να βρει πλήρη απασχόληση, το 7,8% για άλλους προσωπικούς ή οικογενειακούς λόγους, το 3,8% διότι φροντίζει µικρά παιδιά ή εξαρτώμενους ενήλικες και το 25% για διάφορους άλλους λόγους.


"Καμπάνα" 20 μηνών σε μεθυσμένο οδηγό - PagasitikosNews\nΒρίσκεστε εδώ: ΚΕΝΤΡΙΚΗ / ΔΙΚΑΣΤΙΚΑ / “Καμπάνα” 20 μηνών σε μεθυσμένο οδηγό\n“Καμπάνα” 20 μηνών σε μεθυσμένο οδηγό\nΦυλάκιση 20 μηνών με τριετή αναστολή, πρόστιμο 1.200 ευρώ, αφαίρεση διπλώματος και πινακίδων του οχήματος, επέβαλε χθες το Αυτόφωρο Μονομελές Πλημμελειοδικείο Βόλου σε έναν 62χρονο.\nΟ άνδρας συνελήφθη από αστυνομικούς προχθές το μεσημέρι, καθώς όντας μεθυσμένος έπεσε με το αυτοκίνητο του πάνω σε σταθμευμένο όχημα στην οδό Γκλαβάνη και σε έλεγχο αλκοτέστ που του έγινε βρέθηκε συγκέντρωση αλκοόλ στο αίμα του 1,89 στην πρώτη μέτρηση και 1,28 τοις χιλίοις στη δεύτερη, με όριο το 0,60.\nΣύμφωνα με πληροφορίες ο 62χρονος είχε συλληφθεί ξανά στο παρελθόν για οδήγηση υπό την επήρεια μέθης και στο δικαστήριο ισχυρίστηκε ότι είχε πιεί μόνο τρεις μπύρες και γι’ αυτό θεωρούσε ότι μπορούσε να πιάσει τιμόνι.\nΕπίσης εμφανίστηκε μετανιωμένος για τη πράξη του, λέγοντας ότι δεν πρόκειται να την επαναλάβει.\nΔιακομιδή 49χρονου με #έμφραγμα από την Σκιάθο #έμφραγμα - https://t.co/chdBjd84NO - 33 λεπτά πριν


Επεισοδιακή -πώς θα μπορούσε να είναι αλλιώς άλλωστε- ήταν η παρουσία του Βρετανού πρωθυπουργού Μπόρις Τζόνσον, στο Λουξεμβούργο, όπου μετέβη προκειμένου να συναντηθεί με τον ομόλογό του, Ξαβιέ Μπέτελ.\nΤα χαμόγελα της υπόδοχης στο Μεγάλο Δουκάτο, έδωσαν τη θέση τους στην αμηχανία -αν όχι οργή- με τα όσα έγιναν στη διάρκεια της κοινής συνέντευξης Τύπου.\nΟ Τζόνσον βρέθηκε στο Λουξεμβούργο στο πλαίσιο των επαφών του στην ΕΕ για το «σχέδιο» που υποτίθεται ότι διαθέτει, ώστε το Ηνωμένο Βασίλειο να εγκαταλείψει την Ένωση στις 31 Οκτωβρίου με συμφωνία.\nΗ συνέντευξη Τύπου των δύο πρωθυπουργών θα γινόταν στο προαύλιο του πρωθυπουργικού μεγάρου, λίγα μέτρα ουσιαστικά από τον δρόμο, που διασχίζει ο οποιοσδήποτε.\nΑυτό έδωσε την ευκαιρία σε μερικές δεκάδες άτομα να συγκεντρωθούν στο σημείο και να αρχίζουν να φωνάζουν συνθήματα κατά του Τζόνσον. Διόλου περίεργο, δεδομένου ότι στο Λουξεμβούργο υπάρχουν δεκάδες υπηρεσίες της ΕΕ με εργαζόμενους και από το Ηνωμένο Βασίλειο.\nΑυτό ήταν που εξόργισε τον Τζόνσον, ο οποίος άφησε σύξυλο τον Χαβιέ Μπέτελ να μιλά με τους δημοσιογράφους και να δείχνει το άδειο βήμα δίπλα του (φωτογραφία).\nΑυτό, όμως, που έκανε μεγαλύτερη εντύπωση ήταν η ανακοίνωση της Κομισιόν στην οποία αναφέρεται το εξής: Ο απερχόμενος πρόεδρος Ζαν Κλοντ Γιούνκερ ξεκαθάρισε στον Τζόνσον ότι είναι δική του ευθύνη να παρουσιάσει μια λειτουργική πρόταση για να ξεπεραστεί το αδιέξοδο (προφανώς στο θέμα της Βορείου Ιρλανδίας) και ότι τέτοια πρόταση δεν έχει παρουσιαστεί.\nΜε λίγα λόγια ο επίσης Λουξεμβούργιος πρόεδρος της Κομισιόν άδειασε τον Τζόνσον. Ο Βρετανός πρωθυπουργός λέει και ξαναλέει ότι έχει πρόταση για συμφωνία, αλλά κανείς τελικά δεν την έχει δει…\nΑλλά και ο πρωθυπουργός του Λουξεμβούργου δεν χαρίστηκε στον Βρετανό. Δεν έλειψαν τα ειρωνικά σχόλια για τον «ποταμό» δηλώσεων από το Λονδίνο περί συμφωνίας και νέου σχεδίου (που κανείς ποτέ δεν έχει δει), αφήνοντας αιχμές για τα πολιτικά παιχνίδια που παίζονται.\n«Οι Βρετανοί οφείλουν να γνωρίζουν τι θα συμβεί σε έξι εβδομάδες. Χρειάζονται σταθερότητα. Δεν μπορεί να είναι όμηροι πολιτικών παιχνιδιών» είπε ο Μπέτελ.\nΑκούω πολλά, αλλά δεν βλέπω τίποτα, συνέχισε ο πρωθυπουργός του Μεγάλου Δουκάτου, ας μην ρίχνουν σε εμάς την ευθύνη, επειδή βρέθηκαν (το Ηνωμένο Βασίλειο) σε αυτή την κατάσταση.\nΑυτό το τελευταίο ήταν η απάντηση που έδωσε στην ερώτηση αν βρίσκεται σε εξέλιξη μια προσπάθεια από πλευράς Λονδίνου για το ποιος θα «μείνει με τον μουτζούρη».\nΟ Μπόρις Τζόνσον από την ηρεμία της βρετανικής πρεσβείας στο Μεγάλο Δουκάτο έδωσε και τη δική του εξήγηση για τα γεγονότα. Χαρακτήρισε κρίσιμο το σημείο των διαπραγματεύσεων, ενώ για τη φυγή του από τη συνέντευξη Τύπου είπε ότι υπήρχε πολύς θόρυβος.\nΕπέμεινε δε ότι έχει σχέδιο για το backstop στη Βόρειο Ιρλανδία και ότι αυτό θα παρουσιαστεί στους Γιούνκερ και Μπαρνιέ (ο Γάλλος διαπραγματευτής της ΕΕ) προσεχώς. «Χρειάζεται προσοχή. Υπάρχουν καλές πιθανότητες για συμφωνία, ήδη τη βλέπω να σχηματοποιείται» επέμεινε...\nΠάντως στην ΕΕ εκτιμούν ότι εν όψει και του συνεδρίου των Συντηρητικών, δύσκολα ο Τζόνσον θα καταθέσει πρόταση. Αν υποτεθεί ότι είχε ποτέ τέτοια πρόθεση.\nΌσο για την δυσφορία των Βρετανών ότι ο πρωθυπουργός του Λουξεμβούργου επέλεξε τον προαύλιο χώρο για τη συνέντευξη Τύπου, η απάντηση ήταν: «Στο εσωτερικό ο χώρος δεν ήταν αρκετός για τα ΜΜΕ. Προσπαθήσαμε να τον αλλάξουμε, αλλά με την ενημέρωση που είχαμε την τελευταία στιγμή, δουλέψαμε με ό,τι είχαμε.»\nΠίσω στο Λονδίνο, ο Τύπος μοιάζει μοιρασμένος στην όλη υπόθεση. Ο Guardian, για παράδειγμα, κατακεραυνώνει τον πρωθυπουργό για τα καμώματά του, άλλες εφημερίδες όμως (Daily Mail, Telegraph) κατακεραυνώνουν τον Ξαβιέ Μπέτελ, λέγοντας ότι επίτηδες έκανε τη συνέντευξη Τύπου σε εξωτερικό χώρο για να φέρει σε δύσκολη θέση τον Βρετανό.\n«Έπεσε στην ενέδρα που του έστησαν στην ΕΕ» γράφει η Telegraph...\nΕν τω μεταξύ, το Ανώτατο Δικαστήριο στη Βρετανία εξετάζει το κατά πόσο ο πρωθυπουργός παράνομα συμβούλευσε την βασίλισσα Ελισάβετ Β' να διακόψει τις εργασίες στη Βουλή των Κοινοτήτων μέχρι τα μέσα Οκτωβρίου.


Path to Pandora - Μηχανική παιχνιδιού\nΟι βασικές δυνατότητες είναι οι ίδιες με του περσινού Travian: Fire and Sand, όπως:\nΧάρτης της Αρχαίας Ευρώπης, μεγέθους 401x401, με την εξαίρεση των IR, SA, Arabia, COM και TR που θα έχουν έναν μεγαλύτερο χάρτη μεγέθους 801x801\n87 κατακτήσιμες περιοχές που παράγουν πόντους νίκης\nΔυνατότητα προώθησης και συγχώνευσης στρατευμάτων\nΗ νίκη στον server εξασφαλίζεται από όσους έχουν κερδίσει το μεγαλύτερο αριθμό πόντων νίκης μετά από 200 ημέρες\nTι νέο υπάρχει για το Travian: Path to Pandora\nΝέα καλλιτεχνική γραφική απεικόνιση για τα κτίρια\nKάθε φυλή θα έχει τη δική της συγκεκριμένη αισθητική και τα δικά της γραφικά για τα κτίρια\nΜπορείτε να παίζετε μόνον έναν λογαριασμό ανά γύρο στο Travian, αλλά θέλουμε και πάλι να είστε σε θέση να δείτε όλες αυτές τις καταπληκτικές καλλιτεχνικές απεικονίσεις. Η ομάδα σχεδίασης του παιχνιδιού αποφάσισε, επομένως, να αλλάξει τους βασικούς μηχανισμούς του παιχνιδιού όσον αφορά τις κατακτήσεις, για να κάνει το πράγμα πιο ενδιαφέρον.\nΌταν κατακτάτε το χωριό κάποιας άλλης φυλής στο Travian: Path to Pandora, το χωριό δεν θα αλλάξει φυλή με εξαίρεση τους Νατάριους (δείτε παρακάτω). Ας δούμε πώς λειτουργεί αυτό με ένα οπτικό παράδειγμα.\nΌπως μπορείτε να δείτε, εάν έχετε έναν λογαριασμό στο ρόλο των Ούννων και κατακτήσετε ένα χωριό των Γαλατών και, εάν ο αμυνόμενος έχει χτίσει ένα κτίριο Κατασκευαστή παγίδων, θα το βρείτε στο χωριό αυτό (τα μόνα κτίσματα που δεν θα παραμείνουν είναι τα τείχη, όπως και στο Travian: Legends). Τι άλλο συμβαίνει;\nΔεν θα είστε σε θέση να χτίσετε το συγκεκριμένο κτίριο για τους Ούννους στο χωριό αυτό, εφόσον το χωριό ανήκει στη φυλή των Γαλατών.\nΘα είστε σε θέση να εκπαιδεύσετε στρατεύματα για τους Γαλάτες, αρχηγούς και εποίκους.\nΕάν στείλετε τους εποίκους σας από αυτό το χωριό για να εποικίσουν κάποιο νέο, το νέο χωριό θα βρίσκεται, επίσης, στη Γαλατία.\nΕάν στείλετε τον αρχηγό από το χωριό αυτό να κατακτήσει κάποιο άλλο χωριό, το κατακτημένο χωριό δεν θα αλλάξει φυλή.\nΕάν στείλετε τον αρχηγό από το χωριό αυτό να κατακτήσει κάποιο χωριό των Νατάριων, το κατακτημένο χωριό των Νατάριων θα αλλάξει φυλή και θα εκχωρηθεί στους Γαλάτες.\nΚαι τι θα πούμε για τον ήρωα;\nΟ ήρωάς σας θα ανήκει πάντοτε στη φυλή του λογαριασμού με τον οποίο παίζετε, οπότε, σε αυτήν την περίπτωση θα είναι πάντοτε Ούννος.\nΕάν στείλετε τον ήρωα στο χωριό των Γαλατών που κατακτήσατε και το κάνετε τη νέα του βάση, το μπόνους ήρωα θα επιδράσει στα στρατεύματα των Γαλατών εάν τον στείλετε μαζί τους σε ενισχύσεις, επιδρομές ή επιθέσεις. Κι όχι μόνο αυτό, αλλά εάν ο ήρωας φορέσει στοιχεία ενδυμασίας των στρατευμάτων των Γαλατών, αυτά τα δύο θα επιδράσουν επίσης στα στρατεύματα.\nΕάν το χωριό βάσης του Ούννου ήρωα είναι ένα χωριό των Γαλατών, ο ήρωας μπορεί να βρίσκει στρατεύματα των Γαλατών όταν τον στέλνετε σε περιπέτειες.\nΕφόσον ο ήρωας ανήκει σε έναν λογαριασμό Ούννων και είναι πάντοτε ήρωας για τους Ούννους, θα βρίσκει μόνο όπλα των Ούννων στις περιπέτειές του.\nΚαι τι θα πούμε για τα στρατεύματα;\nΣτρατεύματα από διαφορετικές φυλές που ανήκουν στον ίδιο λογαριασμό ΔΕΝ μπορούν να συγχωνευθούν.\nΣτο Travian: Path to Pandora, θα αλλάξουμε τον τρόπο που λειτουργούν οι συμμαχίες. Θα είστε σε θέση μόνο να έχετε μια συνομοσπονδία που αποτελείται από τέσσερις συμμαχίες, που πρέπει να συνδέονται η μία με την άλλη.\nΗ Συμμαχία Α και η Συμμαχία Β μπορούν να δημιουργήσουν μια συνομοσπονδία: μια από αυτές θα στείλει το αίτημα στην άλλη, η οποία και θα το αποδεχτεί. Αυτό λειτουργεί όπως και στο Travian: Legends\nΣε αυτό το σημείο η Συμμαχία Α θέλει, επίσης, να έχει και τη Συμμαχία Γ στη συνομοσπονδία. Για να γίνει αυτό, το αίτημα πρέπει να σταλεί τόσο από τη Συμμαχία Α όσο και από τη Β και μόνο τότε θα είναι σε θέση να γίνει δεκτό από τη Συμμαχία Γ.\nΤι άλλο θα αλλάξει;\nΜε το νέο σύστημα, μπορείτε να στέλνετε πόρους, ύλες και στρατεύματα στον δικό σας λογαριασμό, συμμαχία ή συνομοσπονδία.\nΟι δημόσιες προσφορές στην αγορά είναι ακόμα διαθέσιμες για όλους, εκτός και αν επιλέξετε να ισχύει μόνο για τη δική σας συμμαχία. Σε αυτήν την περίπτωση, θα διατίθενται μόνο για μέλη της συμμαχίας.\nΣτο Travian: Path to Pandora, θα καταργήσουμε τα στατιστικά "Plus" και θα τα αντικαταστήσουμε με ένα σύστημα που παρέχει στον χρήστη περισσότερες εις βάθος πληροφορίες. Το σύστημα αυτό θα είναι δωρεάν και διαθέσιμο σε όλους, στον λογαριασμό τους.\nΣτη σελίδα των στατιστικών, θα βρείτε μια νέα καρτέλα με την ονομασία "Γενικά" με πληθώρα πληροφοριών και στοιχείων που ελπίζουμε ότι θα σας βοηθήσουν να διαχειριστείτε τον λογαριασμό σας. Τα στοιχεία αυτά είναι διαθέσιμα μόνο για άτομα που έχουν πρόσβαση στον λογαριασμό, περιλαμβανομένων και των αναπληρωτών.\nΤι θα μπορείτε να δείτε εκεί; Πολλά και διάφορα! Παρακάτω μπορείτε να βρείτε μερικές από τις λεπτομέρειες, αλλά δεν θα σας αποκαλύψουμε τα πάντα:\nΠρόοδος στον κόσμο – με μερικά αναλυτικά στοιχεία για τον κόσμο παιχνιδιού, όπως ημέρα διακομιστή, λογαριασμοί που είναι ενεργοποιημένοι στον κόσμο παιχνιδιού, καθώς και κατανομή φυλών\nΚατάταξη υλών – με λεπτομέρειες για επιδρομές, εμπόριο και παραγωγή σε σύγκριση με τη δική σας συμμαχία και ολόκληρο τον κόσμο παιχνιδιού\nΚατάταξη ισχύος χωριού – τόσο άμυνα όσο και επίθεση σε σύγκριση με τη συμμαχία σας, αλλά και ολόκληρο τον κόσμο παιχνιδιού\nΚατάταξη πόντων πολιτισμού – ανά η μέρα και σε σύγκριση με τη συμμαχία σας, αλλά και ολόκληρο τον κόσμο παιχνιδιού\nΑλλαγές στην ισορροπία του gameplay (balancing)\nΣτο Travian: Path to Pandora, μπορείτε να χρησιμοποιείτε ένα καλλιτέχνημα κάθε 24 ώρες (το ίδιο όπως και το δοχείο).\nΣτο Travian: Path to Pandora, το λάβαρο έχει αλλάξει, ώστε να λειτουργεί και με τη συνομοσπονδία.\nΤο κόστος κατασκευής για το Υδραγωγείο των Αιγυπτίων έχει αυξηθεί σημαντικά, προκειμένου να βελτιωθεί η ισορροπία (balancing) του παιχνιδιού (δείτε αναλυτικούς πίνακες παρακάτω)\nΓια να κάνετε τα μπόνους συμμαχίας πιο χρήσιμα και τους παίκτες πιο πρόθυμους να συνεισφέρουν, έχουμε αλλάξει το μπόνους για τη Φιλοσοφία και το Εμπόριο και μειώσαμε το κόστος για τα 4 πρώτα βήματα.\nΤο μπόνους παραγωγής πόντων πολιτισμού έχει αυξηθεί από 2% σε 4% ανά επίπεδο.\nΗ δυναμικότητα του Εμπόρου έχει αυξηθεί από το 20% στο 30% ανά επίπεδο.\nΝα και οι αλλαγές στο κόστος ανά επίπεδο:\nΟι πόροι σε Ύλες που απαιτούνται για το επίπεδο 1 έχουν μειωθεί σε 1.200.000\nΟι πόροι σε Ύλες που απαιτούνται για το επίπεδο 2 έχουν μειωθεί σε 5.600.000\nΟι πόροι σε Ύλες που απαιτούνται για το επίπεδο 3 έχουν μειωθεί σε 17.100.000\nΟι πόροι σε Ύλες που απαιτούνται για το επίπεδο 4 έχουν μειωθεί σε 51.200.000\nΟι πόροι σε Ύλες που απαιτούνται για το επίπεδο 5 παραμένουν οι ίδιοι (153.600.000)\nΑυτό περιβάλλει τα κύρια χαρακτηριστικά του Travian: Path to Pandora. Για περίληψη σχετικά με όλες τις αλλαγές, ανατρέξτε στη σελίδα σύγκρισης λειτουργιών.\n© 2009-2022 Travian Games GmbH | CustomerSelfService v4.6 | Δοσμένες απαντήσεις: 2642229 | Διαθέσιμες απαντήσεις: 298


SManalysis: «Βόμβα» από τον ηγέτη των Σερβοβόσνιων: «Θα ενωθούμε με την μητέρα Σερβία!» – Προς αλλαγές συνόρων στα Βαλκάνια\nΔημοσίευση: 3 Σεπτεμβρίου 2018, Pentapostagma\n«Σκούρα» τα πράγματα για την περιοχή των Βαλκανίων και την «φωτιά» που επιχειρείται να ανάψει από την σχεδόν αποφασισμένη, από τον Μίλοραντ Ντόντικ, απόσχιση των Σερβοβοσνίων, από το μόρφωμα με το όνομα Βοσνία, ενόψει του σχεδίου ανταλλαγών εδαφών Κοσοβάρων και Σέρβων.\nΟ Πρόεδρος της σερβοβοσνιακής οντότητας Μίλοραντ Ντόντικ δήλωσε σήμερα ότι, «όταν πρόκειται για τα σύνορα μεταξύ Σερβίας και σερβοβόσνιων, αυτά είναι κοινά».\n«Η σερβοβοσνιακή δημοκρατία και η Σερβία είναι ένα πράγμα, και η Σερβία προτείνει μια λειτουργική ρύθμιση των συνόρων. Τι πρόβλημα έχει το Σαράγεβο με αυτό; Θα ήταν προτιμότερο να μην ενοχλεί ο ένας τον άλλο», δήλωσε ο Ντόντικ, σύμφωνα με σερβικά ΜΜΕ αναφερόμενος στην κεντρική κυβέρνηση της Βοσνίας.\nΤο θέμα αφορούσε την διευθέτηση εδαφικών ζητημάτων στα σύνορα και τελωνειακούς ελέγχους ανάμεσα σε Σερβοσνιακή οντότητα και Σερβία, και έχει προκαλέσει συναγερμό στο ΝΑΤΟ και στην κυβέρνηση στο Σεράγεβο.\nΟ ίδιος τόνισε ότι αν η Σερβική Δημοκρατία της Βοσνίας έχει συμφέρον να ρυθμίσει τα σύνορα της με τη Σερβία, με την οποία έχει χερσαία σύνορα σε όλο το μήκος της σερβοβοσνιακής οντότητας.\nΑντιδρώντας στην «υπερφαλάγγιση» της κυβέρνησης της Βοσνίας, ο πρόεδρος του Συμβουλίου Υπουργών της Βοσνίας και Ερζεγοβίνης Ντένις Ζβίζντιτς χαρακτήρισε την δήλωση του Ντόντικ ως «μια νέα ανελέητη επίθεση στην εθνική κυριαρχία της χώρας».\nΣύμφωνα με τον ίδιο, το θέμα αφορά την κεντρική κυβέρνηση και «όχι τον Ντόντικ, που κάνει μια τέτοια ουτοπική και άσκοπη δήλωση».\n«Αυτή τη φορά, όταν πρόκειται για τα συμφέροντα της Β-Ε δεν κάνουμε εκπτώσεις. Η δημοκρατία της Σέρπσκα (Σερβοβόσνιοι) ανήκει στην Βοσνία.\nΕπίσης η Βοσνία-Ερζεγοβίνη είναι ένα διεθνώς αναγνωρισμένο κράτος, με τρεις οντότητες, τους Σέρβους, τους Κροάτες και τους μουσουλμάνους, και δημιουργήθηκε με την συμφωνία του Ντέιτον, με σαφώς καθορισμένες εξουσίες», δήλωσε ο Zvizdić.\n«Θα ήταν επιθυμητό να κατανοήσουν και να αρνηθούν όλο αυτό το μάταιο όνειρο της προσάρτησης τους από την Σερβία, ενώ ακούμε για σχέδια ανταλλαγών εδαφών ανάμεσα σε Κοσσυφοπέδιο και Σερβία», κατέληξε ο κ. Zvizdic.\nΤο κλίμα στα Βαλκάνια μετά το «άνοιγμα» ανταλλαγής εδαφών μεταξύ Πρίστινας και Βελιγραδίου είναι τεταμένο, για τον απλούστατο λόγο ότι «σιγοκαίνε» σοβαρές εθνοτικές διαφορές ειδικά στο «κατασκευασμένο” κράτος της Βοσνίας.\nΠρόκειται για ένα μόρφωμα του οποίου την «κατασκευή» ανέλαβε το ΝΑΤΟ το μακρινό 1995, αλλά παρόλα αυτά δεν έχει καταφέρει μέχρι σήμερα απολύτως τίποτα.\nΕν έτει 2018, με αλχημείες και διάφορα νομικά κόλπα η δύση προσπαθεί να παρακάμψει και αυτή ακόμα την συνθήκη του Ντείτον, που «βάφτηκε» με το αίμα χιλιάδων αμάχων, για να θέσει το «κράτος» αυτό υπό νατοϊκή «ομπρέλα”.\nΡωσία και Σερβία όμως έχουν διακηρύξει ότι κάτι τέτοιο δεν θα γίνει αποδεκτό και για τον λόγο αυτόν θα αντιδράσουν με νέο πόλεμο ακόμα αγριότερο από αυτόν του 1995 εφόσον απαιτηθεί.\nΣε άρθρο μας με τίτλο ( Εσκασε η πρώτη επιβεβαίωση-«βόμβα» από ΝΑΤΟ: «Θα τινάξουν στον αέρα Κόσοβο-Βοσνία – Oι Ρώσοι έστειλαν άρτια εκπαιδευμένες σερβοβοσνιακές πολιτοφυλακές»), είχαμε αναφέρει ότι επίσημο έγγραφο του ΝΑΤΟ εδώ και μήνες έκανε λόγο για άρτια εκπαιδευμένες σερβικές πολιτοφυλακές από την Ρωσία στις οποίες έχουν ενταχθεί και ρωσικές δυνάμεις.\nΓια πρώτη φορά το ΝΑΤΟ και οι ΗΠΑ παραδέχονται κάτι τέτοιο, γεγονός που δείχνει πως έρχονται κατακλυσμιαία γεγονότα στην περιοχή. Τις πληροφορίες είχαν επιβεβαιώσει ο υπουργός ασφαλείας της Βοσνίας Ερζεγοβίνης, Α. Μέκτιτς, και βοσνιακά πρακτορεία ειδήσεων.\nΜε την βοήθεια ρωσικής εταιρείας μισθοφόρων RSB και της υπηρεσίας στρατιωτικών πληροφοριών GRU, οι Ρώσοι δημιούργησαν μια Σερβοβοσνιακή πολιτοφυλακή με εκατοντάδες άντρες άρτια εκπαιδευμένους και εξοπλισμένους.\nΑφορμή ήταν η απόφαση του Σεράγεβο για ένταξη της Βοσνίας στο ΝΑΤΟ.\nΤην απόφαση δεν ακολουθούν σε καμία περίπτωση οι Σερβοβόσνιοι του Μ.Ντόντικ οι οποίοι ετοιμάζονται για δεύτερο γύρο του πολέμου του 1995.\nΕπίσης ακόμη και ο Σέρβος πατριάρχης ως ποιμένας όλων των Σέρβων από τον Ιανουάριο του 2018, κρούει καμπάνες για το σχέδιο της νέας τάξης, ενώ σύμφωνα με τον σερβικό τύπο είναι σε συνεχή συνεννόηση με τον Ρώσο πατριάρχη κκ. Κύριλλο για την δημιουργία «Ορθόδοξων στρατιωτικών δυνάμεων» κατά των νέων «σταυροφόρων» του Πάπα που θέλουν να αλώσουν της αγία γη της περιοχής με το ελληνικό όνομα «Κοσσυφοπέδιο-Μετόχια», και τα τόσα μοναστήρια της ορθοδοξίας που ορθώνονται εκεί ως τείχος κατά της ανομίας της νέας τάξης.\nΤο άνομο σχέδιο της δύσης για τους γνωρίζοντες είναι κοινό αυτήν την στιγμή σε Ουκρανία, Κοσσυφοπέδιο, ΠΓΔΜ, Βοσνία, Υπερδνειστερία ενώ σειρά κάποια στιγμή θα πάρει και η Βουλγαρία με τους χιλιάδες Τουρκόφωνους στα νότια σύνορα της.\nΗ Ελλάδα σε όλο αυτό το παιχνίδι οφείλει να είναι σε εγρήγορση και να λαμβάνει όλα τα απαιτούμενα μέτρα, και όχι να χαρίζει την Μακεδονία μας στους Σκοπιανούς με επαίσχυντες συμφωνίες όπως αυτή των Πρεσπών από την κυβέρνηση ΣΥΡΙΖΑ-ΑΝΕΛ.\nΟι Σκοπιανοί σύμφωνα με ειδικούς σύντομα, ένα μέρος τους θα ενσωματωθεί με την Βουλγαρία, ενώ το άλλο θα το πάρουν οι Αλβανοί.\nΑπώτερος στόχος της ΝΤΠ είναι η διάλυση της γερμανοκρατούμενης Ευρώπης βάζοντας «φωτιά» στα Βαλκάνια, για να ξαναγεμίσει ξανά όπως το ψυχρό πόλεμο η ήπειρο μας με αμερικανικά στρατεύματα που θα στοχεύουν ξεκάθαρα πλέον την Ρωσία.\nUS Military Chief Gen. Dunford Visits Greece Amid ...\n«Βόμβα» από τον ηγέτη των Σερβοβόσνιων: «Θα ενωθού...


Κ. Αγοραστός: Ταχύτητα και απλές διαδικασίες για να κερδίσουμε το στοίχημα του τουρισμού στην μετα -covid εποχή - TheNewspaper.gr\n-179 min. ago-Μπέος – «Στο 4-4 το στήσαμε να οικονομήσουμε»\n-177 min. ago-Δήμος Κιλελέρ: Μέχρι 1η Νοεμβρίου οι δηλώσεις ζημιάς για τους πληγέντες αγρότες\n-160 min. ago-Κυκλικούς κόμβους στον Αλμυρό κατασκευάζει η Περιφέρεια Θεσσαλίας\n-160 min. ago-Αυστραλία – Αγωνία για τετράχρονη που εξαφανίστηκε από κάμπινγκ όπου είχε κατασκηνώσει με την οικογένειά της\n-159 min. ago-Ολυμπιακός – Ο Ελ Αραμπί τον εγκατέστησε στην κορυφή\n-155 min. ago-Χρυσή Αυγή – Αποφυλακίζεται ο πυρηνάρχης της Νίκαιας, Γιώργος Πατέλης\n-152 min. ago-Πιο ισχυρή η αδελφοποίηση των Δήμων Τρικκαίων - Ύψωνα


Ο διχασμός ως ιδεολογία | Απόψεις | Η ΚΑΘΗΜΕΡΙΝΗ\nΗ λέξη «λαϊκισμός» έχει κυριαρχήσει στην πολιτική συζήτηση τα τελευταία χρόνια, ως εξήγηση για τον κατακερματισμό του Κέντρου και την άνοδο των άκρων. Οσο περνάει ο καιρός, όμως, η έννοια αυτή φαίνεται ξεπερασμένη και μάλλον παραπλανητική. Η κυρίαρχη πολιτική τακτική, η μοναδική στρατηγική πλέον, δεν είναι η υπόσχεση εύκολων λύσεων αλλά η κατασκευή εχθρών και η καλλιέργεια του διχασμού. Η πολιτική αντιπαράθεση δεν «εμπνέεται» τόσο από ιδεολογικές και ταξικές διαφορές όσο από την ακραία αντιπαράθεση. Τώρα δεν έχει τόση σημασία το τι δίνεις, αλλά το ποιον κατηγορείς για τα δεινά του τόπου.\nΣτην Ελλάδα, όπου έχουμε εντρυφήσει σε όλες τις εκφάνσεις του λαϊκισμού, παρατηρούμε ότι η επένδυση στον διχασμό είναι η πιο επιτυχημένη στρατηγική για την κατάληψη και διατήρηση της εξουσίας. Βλέπουμε, όμως, και τα όριά της – απελευθερώνει δυνάμεις που αργά ή γρήγορα στρέφονται εναντίον των ιδίων που τις ενθάρρυναν. Κι αυτό επειδή δεν είναι στρατηγική, παρά μόνο η επίκληση στα πιο πρωτόγονα ανακλαστικά του ατόμου και της κοινωνίας. Οι υποκινητές του διχασμού προκαλούν τη δίνη για να εξασφαλίσουν τη συσπείρωση. Μπορεί να διαλύει ό,τι είχε οικοδομηθεί με χρόνο και με κόπο στο κράτος και στην κοινωνία, αλλά είναι αποτελεσματικό να ελευθερώνεις τα μίση και τα πάθη, να προκαλείς φόβο στους οπαδούς σου ώστε να συσπειρωθούν γύρω σου και, την ίδια ώρα, να πλήττεις συνεχώς τον «εχθρό» και τους υποστηρικτές του, ώστε η μοναδική υπόσχεση που μετράει πλέον να είναι αυτή των συνεχόμενων νικών σε αντάλλαγμα για την τυφλή πίστη των οπαδών. Ετσι «απενοχοποιούνται» ακραία συναισθήματα – ο ρατσισμός, ο ακραίος εθνικισμός κ.ά.\nΗ περίπτωση Ερντογάν δείχνει με τον πιο καθαρό τρόπο την επιτυχία, αλλά και τους κινδύνους αυτής της τακτικής. Ο Τούρκος πρόεδρος είχε επενδύσει ήδη στη ρήξη με τον κουρδικό πληθυσμό της χώρας του, ώστε να συσπειρώσει τους ψηφοφόρους του κόμματός του πριν από τις εθνικές εκλογές. Το περυσινό πραξικόπημα απέτυχε, σε μεγάλο βαθμό, λόγω της δυναμικής αντίδρασης μεγάλου μέρους των πολιτών. Κι όμως, σχεδόν αμέσως, ο Ερντογάν στράφηκε με μανία εναντίον των δημοκρατικών δυνάμεων και πολλών δημοσιογράφων που είχαν αντισταθεί στους πραξικοπηματίες. Επίσης, παρότι η νίκη του σε δημοψήφισμα ήταν οριακή, ο Ερντογάν αλλάζει το πολίτευμα της Τουρκίας σαν να διέθετε την ομόφωνη στήριξη του λαού. Η επιβίωσή του βασίζεται στην ολοένα μεγαλύτερη καταπίεση των πολιτών, στη συνεχή καλλιέργεια εχθρών και στην προπαγάνδα που τον παρουσιάζει αλάνθαστο και πάντα νικητή. Το αποτέλεσμα είναι λιγότερη ελευθερία για όλους και περισσότερους εχθρούς για τον ίδιο και για τη χώρα του. Αυτό το σχήμα συμπεριφοράς το βλέπουμε σε κάποιον βαθμό σε πολλές χώρες – από την Ρωσία έως τη Βενεζουέλα. Το παρατηρούμε τελευταίως και στις ΗΠΑ, στον βαθμό τουλάχιστον που μπορεί να το επιβάλει ο Ντόναλντ Τραμπ, αλλά και στην πολιτική σκηνή κάποιων ευρωπαϊκών χωρών.\nΟ τόσο εύκολος γάμος ΣΥΡΙΖΑ-ΑΝΕΛ μάς προϊδέασε ότι ήταν προϊόν προξενιού – η κοινή έχθρα εναντίον των δανειακών υποχρεώσεων και εναντίον της προηγούμενης πολιτικής ελίτ (από την οποία οι ίδιοι προέρχονται και η οποία ουδέποτε τους στέρησε προνόμια). Ταξικοί εχθροί έγιναν όσοι πίστευαν στη σοβαρότητα και στην ευρωπαϊκή ιδέα (οι μισητοί στον ΣΥΡΙΖΑ «μενουμευρώπηδες»). Στη διάσπαση του ΣΥΡΙΖΑ το 2015 είδαμε πού οδηγεί η ακραία αντιπαράθεση με όλους και με όλα – σε εξωπραγματικές απαιτήσεις, σε εσωτερικές έριδες και σε αέναο διχασμό. Μόνος τρόπος συσπείρωσης είναι η ολοένα πιο έντονη επίθεση εναντίον παλιών ή νέων αντιπάλων. Η τακτική αυτή γίνεται αυτοσκοπός. Στο τέλος γίνεται ιδεολογία και παγίδα. Αυτοί που ανατράφηκαν με παραμύθια μίσους και διχασμού στρέφονται κατά της υπόλοιπης κοινωνίας – αλλά και κατά των πνευματικών γονιών τους, εάν αυτοί επιχειρήσουν να τους ελέγξουν.


Προσοχή Στο Δρόμο: Σταματάμε με ασφάλεια\nΗ σωστή, έγκαιρη και επαρκής συντήρηση του αυτοκινήτου μας είναι κομβικής σημασίας για την οδική μας ασφάλεια.\nΤο τελευταίο καιρό βλέπουμε συχνά οχήματα σταματημένα στον αυτοκινητόδρομο λόγω μηχανικής βλάβης. Πέρα από την όποια ταλαιπωρία, είναι και ιδιαίτερα επικίνδυνο.\nΑν υποχρεωθείτε να σταματήσετε λόγω βλάβης πάνω στον αυτοκινητόδρομο π.χ. σ’ ένα τούνελ, θυμηθείτε ότι το πρώτο που πρέπει να κάνετε είναι να απομακρυνθείτε από το κατάστρωμα του δρόμου εσείς και οι υπόλοιποι επιβαίνοντες στο όχημα και να σταθείτε σε ασφαλές σημείο πίσω από τις μπαριέρες.\nΗ κλήση για βοήθεια και η σήμανση μέσω προειδοποιητικού τριγώνου έπονται. Ποτέ μη στέκεστε στο δρόμο, ειδικά σε συνθήκες μεικτές ή μειωμένης ορατότητας.


Μαθαίνουμε τα πάντα για τη συγκομιδή της ελιάς. | Pentapostagma\nΑρχείο 03.11.2013 - 00:45\nΜαθαίνουμε τα πάντα για τη συγκομιδή της ελιάς.\nΑποδράστε στην ελληνική φύση και δείτε από κοντά πως συλλέγεται ένα από τα πολυτιμότερα αγαθά της χώρας μας, το εξαιρετικής ποιότητας ελαιόλαδο.\nΑνυπέρβλητης ομορφιάς τοπία και μια πλούσια παλέτα χρωμάτων, που ανταγωνίζεται τον πιο προικισμένο ιμπρεσιονιστή ζωγράφο, απλώνονται μπροστά στα μάτια σας και σας προσκαλούν να ανακαλύψετε τα μυστικά της φύσης.\nΑς κάνουμε μια βόλτα στους ελαιώνες της Ελλάδας, με ξεναγό το Visit Greece!\nΟι αγροτικές ασχολίες δίνουν τον τόνο και καλούν τον επισκέπτη να συμμετάσχει στο πανηγύρι της γης. Το μάζεμα της ελιάς κυριαρχεί αυτόν τον καιρό, ενώ έχει ενσωματωθεί στο πλέγμα των τουριστικών δράσεων του αγροτουρισμού-οικοτουρισμού και ως εναλλακτική επιλογή των διακοπών κοντά στη φύση.\nΗ συγκομιδή της ελιάς, γεωργική εργασία και οικονομική δραστηριότητα με μακραίωνη παρουσία στην Ελλάδα, κατεξοχήν ελαιοπαραγωγό χώρα, συγκαταλεγόταν μέχρι πρότινος στις αναζητήσεις και τα ενδιαφέροντα μόνο των λαογράφων και ιστορικών.\nΣτις μέρες μας πια, πρότυπα αγροτουριστικά καταλύματα στην Εύβοια, τη Λέσβο, την Κρήτη, την Κάλυμνο, την Πάρο, την Κεφαλλονιά, την Καλαμάτα, τα Κύθηρα κ.ά. προσφέρουν στους φιλοξενούμενους τους τη δυνατότητα συμμετοχής στο μάζεμα της ελιάς, στο πλαίσιο ενός οδοιπορικού σε δραστηριότητες και αξιοθέατα της ευρύτερης περιοχής.\nΣε ένα περιβάλλον λιτό αλλά άνετο, με τοπικό χρώμα, και για αυλή τους απέραντους ελαιώνες, ο επισκέπτης ανανεώνει τη γνωριμία του με τη φύση και έρχεται σε επαφή με όλη τη διαδικασία της συγκομιδής. Έτσι, μπορεί ο καθένας, εφόσον το επιθυμεί, να μαζέψει τις ελιές με κάποια από τις πανάρχαιες μεθόδους συλλογής τους, βοηθώντας από μια μέρα έως και κάποιες εβδομάδες.\nΣτη συνέχεια, θα μεταφέρει τις ελιές στο παραδοσιακό ελαιοτριβείο, όπου θα μυηθεί στον παραδοσιακό τρόπο εξαγωγής του πολύτιμου ελαιόλαδου, ώσπου αυτό να τρέξει ολόχρυσο και οι μυρωδιές του λιοτριβιού να ξεχυθούν.\nΜετά το άλεσμα τους, όποιος έχει βοηθήσει μπορεί να πάρει μαζί του εν είδει αμοιβής μια ποσότητα λαδιού ή ακόμη και να γεμίσει με το φρέσκο ελαιόλαδο μπουκάλια που θα φέρουν την προσωπική του ετικέτα. Μια διαδικασία διαδραστική που υπερβαίνει τα όρια της απλής ταξιδιωτικής παρατήρησης και καθιστά τον επισκέπτη κοινωνό της αγροτικής ζωής, μια πραγματική επιστροφή, έστω και πρόσκαιρη, στον παραδοσιακό τρόπο ζωής.\nΣτο πανηγύρι της φύσης μέσα στους απέραντους ελαιώνες, το πάντρεμα μόχθου και απόλαυσης προσφέρει μοναδική εμπειρία σε όσους έλαβαν μέρος στο μάζεμα της ελιάς. Μια βασική γεωργική ασχολία έγινε συνάμα ήπια τουριστική δράση, πηγή μοναδικής ικανοποίησης για όσους είχαν την τύχη να είναι παρόντες.\nΤο τέλος της ελαιοκομιδής σηματοδοτεί πλούσιο φαγοπότι και γλέντι, ανταμοιβή της προσπάθειας όσων συμμετείχαν και αναβίωση μιας παράδοσης που ανατρέχει στους αρχαίους χρόνους. Κατά την προετοιμασία του φαγητού χρησιμοποιείται άφθονο φρέσκο ελαιόλαδο, το οποίο αποκαλύπτεται στους συνδαιτυμόνες απείρως νοστιμότερο από οτιδήποτε άλλο. Η έμπρακτη συνεισφορά αφήνει ένα ανείπωτο αίσθημα ικανοποίησης σε όσους συμμετείχαν και «νοστιμίζει» σε υπερθετικό βαθμό την εμπειρία αυτή καθαυτή, την ύπαρξή τους την ίδια.\nΌμως, η σχέση με την ελιά και το ελαιόλαδο δεν σταματά εδώ! Υπάρχει πια η δυνατότητα να «υιοθετήσει» ο επισκέπτης ένα ή περισσότερα ελαιόδεντρα αποκτώντας το σχετικό πιστοποιητικό με πληροφορίες για τις συγκεκριμένες ελιές λαμβάνει μάλιστα κάθε χρόνο και το ελαιόλαδο που παράγεται από τα υιοθετημένα δέντρα.\nΤο προϊόν της συγκομιδής, το ελαιόλαδο, το «κίτρινο αίμα» κατά τη λαϊκή μούσα, είναι βασικό στοιχείο της ελληνικής διατροφής, ενώ είναι γνωστές οι σημαντικές καλλυντικές και φαρμακευτικές του ιδιότητες. Αποτέλεσε ανέκαθεν πηγή πλούτου και εξουσίας, ειδικά στις αρχαίες κοινωνίες ακόμη εντυπωσιάζουν οι γιγάντιες ελαιαποθήκες των μινωικών ανακτόρων με τους ευμεγέθεις πίθους, ενώ οι ψευδόστομοι αμφορείς της μυκηναϊκής εποχής μετέφεραν το πολύτιμο περιεχόμενό τους σε όλα τα μήκη και τα πλάτη του μεσογειακού κόσμου.\nΣτην κλασική Αθήνα, οι παναθηναϊκοί αμφορείς, βραβείο ζηλευτό για τους νικητές των αγωνισμάτων, προσφέρονταν γεμάτοι εξαιρετικό ελαιόλαδο Αττικής, ενώ οι Ολυμπιονίκες στέφονταν με τον κότινο, ένα απλό κλαδί ελιάς.\nΣτην εποχή μας, το ελληνικό ελαιόλαδο εξακολουθεί να πρωταγωνιστεί στην καθημερινή μας ζωή, παγκοσμίως καταξιωμένο, με πιο πρόσφατη βράβευση αυτή του αγροτικού συνεταιρισμού Κριτσάς Λασιθίου, στις εγκαταστάσεις του οποίου τυποποιείται και εξάγεται το πασίγνωστο ελαιόλαδο άριστης ποιότητας, γνωστό και ως η «Ρολς-Ρόις» του λαδιού.\nΗ φιάλη που φιλοξενεί το πολύτιμο αυτό υγρό έχει βραβευτεί διεθνώς για το σχεδιασμό και τη συσκευασία, συνδέοντας τρόπον τινά την εκλεπτυσμένη παράδοση του παρελθόντος, όταν τα ελαιοδοχεία (ψευδόστομοι αμφορείς, παναθηναϊκοί αμφορείς) ήταν πραγματικά έργα τέχνης, με τη μοντέρνα έμπνευση και την καλλιτεχνική διάθεση του παρόντος.\nΜακραίωνη παράδοση και πείρα, καινοτομία και επιχειρηματικότητα συμπλέκονται αρμονικά με σημείο αναφοράς την ελιά και το ελαιόλαδο. Ο επισκέπτης που θα βρεθεί στην Ελλάδα θα είναι εξαιρετικά τυχερός, ευλογημένος θα έλεγε κανείς, αν επιλέξει να λάβει μέρος σε παραδοσιακές πρακτικές που τιμούν τα δώρα της ελληνικής γης με τον πιο φιλικό προς το περιβάλλον τρόπο. Έτσι, θα απολαύσει στη συνέχεια το αποτέλεσμα της δικής του προσπάθειας, ένα προϊόν που έχει εδραιωθεί στις προτιμήσεις της παγκόσμιας κατανάλωσης έχοντας αποσπάσει τις καλύτερες κριτικές ανά τον κόσμο.


Κίνα Μαζική χονδρική βελτίωση της αντοχής ασθένεια goji ασθένεια Κατασκευαστές\nΠεριγραφή:Βελτιώστε την αντοχή στις ασθένειες Goji,Μαζική χονδρική βελτίωση Goji Αντοχή στις ασθένειες,Ningxia Βελτίωση αντοχής στις ασθένειες Goji\nΒελτιώστε την αντοχή στις ασθένειες Goji,Μαζική χονδρική βελτίωση Goji Αντοχή στις ασθένειες,Ningxia Βελτίωση αντοχής στις ασθένειες Goji\nΣπίτι > Προϊόντα > Goji Berry > Αποξηραμένο Goji Berry > Μαζική χονδρική βελτίωση της αντοχής ασθένεια goji ασθένεια\nΤο οργανικό αποξηραμένο Goji της Wolfberry Company παράγεται από το φρέσκο Goji Berry που φυτεύεται στην οργανική βάση. Ανά πρότυπο GMP, μέσω καθαρισμού επιφάνειας, στέγνωμα, διαβάθμιση, χρωματοδιαλογής, ηλεκτροστατική απομάκρυνση της τρίχας και φυτικές ίνες, ανίχνευσης μετάλλων, αποστείρωση, τη συσκευασία και άλλες προηγμένες επεξεργασίας, Wolfberry Company παράγει όλα-Natur ένα L, μη ρυπογόνα, ασφαλές, και υγιεινής Goji που μπορεί να καταναλωθεί απευθείας χωρίς πλύσιμο.\nΒελτιώστε την αντοχή στις ασθένειες Goji , Μαζική χονδρική βελτίωση Goji Αντοχή στις ασθένειες , Ningxia Βελτίωση αντοχής στις ασθένειες Goji , Βελτιώστε την αντοχή στις ασθένειες Goji Berry , Βελτιώστε την αντοχή στις ασθένειες Wolfberry , Βελτιώνει την αντοχή στις ασθένειες Goji Berry , Βελτιώνει την αντοχή στις ασθένειες Goji Berries , Βελτίωση της αντοχής στις ασθένειες Goji Powder


ROMIANEWS: Επιβίωση ώρα μηδέν.\nΈνα άρθρο της Καθημερινής που θα πρέπει να διαβαστεί από όλους πολύ προσεκτικά (παραθέτω ένα απόσπασμα):\n"Η ανταγωνιστικότητα της ελληνικής οικονομίας δεν έχει ουσιαστικά βελτιωθεί, παρά την ύφεση τεσσάρων συνεχών ετών. Αυτό δεν είναι παράδοξο, δεδομένης της εμπειρίας σχεδόν ενός αιώνα, καθώς η εσωτερική υποτίμηση -η μείωση των μισθών και τιμών- ως μέθοδος ανάκτησης ανταγωνιστικότητας δεν έχει δουλέψει πουθενά χωρίς να καταστρέψει πρώτα την οικονομία (κατά το «η εγχείρηση πέτυχε αλλά ο ασθενής, δυστυχώς, απέθανε»). Ένα βασικό στοιχείο που κάνει την εσωτερική υποτίμηση πολύ δύσκολη είναι πως, καθώς οι μισθοί πέφτουν, η αξία των ντόπιων ιδιωτικών χρεών δεν προσαρμόζεται. Αυτό κάνει τα χρέη ακόμη πιο δυσβάσταχτα, οδηγώντας σε μεγαλύτερες μειώσεις στην κατανάλωση και σε χρεοκοπίες, οι οποίες με τη σειρά τους οδηγούν σε περιστολή των πιστώσεων, περαιτέρω συρρίκνωση της οικονομικής δραστηριότητας και αύξηση της ανεργίας. Η εναλλακτική λύση στην εσωτερική υποτίμηση που στην πράξη βοηθά την ανάκτηση ανταγωνιστικότητας είναι η εξωτερική υποτίμηση, η οποία όμως χρειάζεται εθνικό νόμισμα.\nΗ Ελλάδα, εν περιλήψει, αντιμετωπίζει ένα εξοντωτικό, μη βιώσιμο χρέος το οποίο όμως είναι πλέον πιο δύσκολο από πριν να αθετηθεί ή να μετατραπεί σε καινούργιες «δραχμές», όταν ο πιο εύκολος τρόπος για να ανακτήσει η χώρα ανταγωνιστικότητα και να γυρίσει στην ανάπτυξη είναι ακριβώς να έχει το δικό της νόμισμα.\nΗ ευκαιρία που δόθηκε από τον κ. Σόιμπλε -προσυμφωνημένη αθέτηση πληρωμών χωρίς το βάρος καινούργιων δανείων και έξοδος από την Ευρωζώνη (και χωρίς έξοδο από την Ευρωπαϊκή Ενωση) - απορρίφθηκε χωρίς καμία συζήτηση. Η κυβέρνηση Παπαδήμου και τα δύο μεγάλα κόμματα της Μεταπολίτευσης έκαναν την επιλογή χωρίς κανένα δημόσιο διάλογο για τις μελλοντικές επιπτώσεις των δεσμεύσεων που ανέλαβαν, δεσμεύσεις που θα έχουν επιπτώσεις βάθους δεκαετιών.\nΤι μέλλει γενέσθαι; Δύο είναι οι πιθανές πηγές σεναρίων που μπορούν ν' αλλάξουν τη σημερινή δυναμική. Η μία προέρχεται από την ίδια την Ευρωζώνη. Για παράδειγμα, καλός για την Ελλάδα θα ήταν ένας υψηλότερος πληθωρισμός, έστω και 4%, που θα έκανε το χρέος βιώσιμο. Αν και η ανταγωνιστικότητα δεν θα βελτιωνόταν αισθητά ως αποτέλεσμα πληθωρισμού, η δυνατότητα ανάκτησης ανταγωνιστικότητας μέσω της εξόδου από την Ευρωζώνη θα ήταν πιο συμφέρουσα εφόσον το χρέος θα είναι βιώσιμο.\nΤέτοιο σενάριο όμως θα ήταν απίθανο να πραγματοποιηθεί χωρίς ριζικές αλλαγές στη λειτουργία της ΕΚΤ, ειδικά όταν η μοναδική εντολή που έχει είναι ο περιορισμός του πληθωρισμού. Μια πιο επιεικής αντιμετώπιση του δημόσιου χρέους από τους εταίρους θα ήταν δύσκολο να συμβεί έξω από συνθήκες βαθύτερης γενικής κρίσης που θα συμπεριλάμβανε άλλες χώρες της Ευρωζώνης, αλλά αυτό θα σήμαινε και περισσότερα προβλήματα για την Ελλάδα και θα έπαιρνε χρόνο, που η χώρα μπορεί να μην έχει."\nΟι σημειώσεις και υπογραμμίσεις με bold είναι δικές μου.\nΔιαβάστε το υπόλοιπο άρθρο στην Καθημερινή.\nToυ Στέργιου Σκαπέρδα.\nΟ κ. Στέργιος Σκαπέρδας είναι καθηγητής Οικονομικών, University of California, Irvine.


Όποιος γνωρίζει τι είπεο Τραμπ στον Ερντογάν να μας το πει: Ιδού τι (δεν) γνωρίζουμε για τη συνομιλία τους… - Apopseis\napopseisfeatured, Τσίπρας, Ερντογάν, Τραμπ, Μητσοτάκης, Μάικ Πομπέο\nΔεν πρόκειται να μπω καν στη διαδικασία της ανάλυσης του περιεχομένου της τηλεφωνικής επικοινωνίας του προέδρου Ντόναλντ Τραμπ και του Τούρκου ομολόγου του, Ταγίπ Ερντογάν.\nΚαι δεν θα αδικήσω κανένα, ειδικά όσους μονίμως διαμαρτύρονται για τη φιλοτουρκική στάση του Λευκού Οίκου και ειδικά του κ. Τραμπ, που δικαίως φωνάζουν ότι η Ουάσιγκτον υποστηρίζει την Τουρκία χωρίς να λαμβάνει υπόψη τις παρανομίες της, τις απειλές και τους εκβιασμούς της. Αυτή η στάση της Αμερικής είναι επιεικώς απαράδεκτη. Και ενοχλεί πολύ τους Έλληνες σε όποιο σημείο της γης και αν βρίσκονται.\nΚαι θα ομολογήσω ότι προσπαθήσαμε οι ανταποκριτές στην Ουάσιγκτον να τύχουμε ενημέρωσης. Ο διπλωμάτης στον οποίο απευθύνθηκα, μου είπε ότι η ανακοίνωση των ολίγων γραμμών του Λευκού Οίκου, ομιλεί από μόνης της. Καλώς, ότι πει!!!\nΟύτε αυτό το γνωρίζουμε. Αν υποθέσουμε από τις αντιδράσεις του κ. Ερντογάν, καταλήγουμε στο συμπέρασμα ότι από το ένα αυτί βάζει ότι του λένε και από το άλλο αυτί το βγάζει. Δεν ακούει κανένα. Και γιατί να ακούσει τον κ. Τραμπ, όταν τον έχει στο τσεπάκι του;\nΚαι για να μην σπεύσετε να πείτε που γνωρίζουμε ότι τον «κρατά γερά», αναφέρω τις δηλώσεις και τα γραπτά του κ. Τζον Μπόλτον, του πρώην συμβούλου Εθνικής Ασφάλειας του κ. Τραμπ (ΜΠΟΡΕΙΤΕ ΝΑ ΤΙΣ ΔΙΑΒΑΣΑΤΕ ΕΔΩ). Ο κ. Μπόλτον είναι πεπεισμένος ότι και ο πρόεδρος της Αμερικής, και η θυγατέρα του Ιβάνκα και ο γαμπρός του Τζάρεντ Κούσνερ έχουν συμφέροντα στην Τουρκία (ΔΙΑΒΑΣΤΕ ΕΔΩ).\nΥΣΤΕΡΟΓΡΑΦΟ: Μετά την επίσκεψη του κ. Μητσοτάκη στο Λευκό Οίκο, έγινε γνωστό από τον ίδιο τον κ. Πομπέο ότι η Αμερική θα ανελάμβανε πρωτοβουλία αποκλιμάκωσης της έντασης. Προσωπικά δεν περίμενα ότι θα τηλεφωνούσε και ο κ. Τραμπ και μάλιστα το είπα και δημόσια. Το γεγονός ότι το έπραξε, δείχνει -κατά τη γνώμη μου- δύο πράγματα: Είτε ότι ο κ. Πομπέο απέτυχε, είτε ότι η Αμερική έλαβε σοβαρά υπόψη τις πληροφορίες για την παραβατικότητα της Τουρκίας… Βέβαια, με τηλεφωνήματα δεν γίνεται δουλειά. Ο Ερντογάν δεν καταλαβαίνει, φοβάται -όπως αποδείχθηκε- μόνο τις κυρώσεις…


Αρχική Σελίδα > Πως διαμορφώνεται η φορολογία των επιχειρήσεων στη Γερμανία\n- Φόρος Προστιθέμενης Αξίας (Mehrwertsteuer): Επί της πλειοψηφίας των προϊόντων και υπηρεσιών με συντελεστή 19% και με χαμηλότερο συντελεστή 7% σε περιορισμένο αριθμό προϊόντων και υπηρεσιών.\n- Εισοδήματος Φυσικών Προσώπων (Einkommenssteuer): Φόρος προοδευτικής κλίμακας με οροφή το 38,7%, επιβαλλόμενος σε ετήσια εισοδήματα άνω των €8.130.\n- Φόρος Ιδιοκτησίας (Grundsteuer): Κυμαινόμενος βάσει της εκτιμώμενης αξίας και των δημοτικών και φορολογικών συντελεστών.\n- Φόρος Μεταβίβασης Ακινήτων(Grunderwerbsteuer): Ανέρχεται στο 4,5% επί της τιμής αγοράς του ακινήτου.